
INTRODUCERE 



Sub înaltul patronaj al Universităţii Teologice 
Aristotel, în colaborare cu Societatea de Studii 
Ortodoxe Spoudon, a avut loc în oraşul Tesalonic din 
Grecia, în perioada 20 - 24 septembrie 2004, Conferinţa 
Teologică Inter-Ortodoxă cu tema: „Ecumenismul - 
Geneză, Aşteptări, Dezminţiri", întrunire academică la 
care au luat parte episcopi, preoţi şi profesori teologi din 
întreaga lume. 

Deschiderea lucrărilor, găzduită în Sala de Ceremonii 
a Facultăţii de Teologie Ortodoxă, a fost făcută de Prea 
Sfinţitul Antim Mitropolitul Tesalonicului în faţa unei 
numeroase audiente alcătuită din stareţi, clerici, monahi 
şi mireni. Printre cei prezenţi s-a aflat şi prefectul 
Tesalonicului Panayotis Psomiadis dimpreună cu distinşi 
deputaţi şi profesori universitari. 

Sub o înaltă ţinută teologică, şaizeci de vorbitori, 
dintre care şi episcopi din majoritatea Bisericilor 
Ortodoxe locale, au analizat fenomenul ecumenismului 
sub toate aspectele. In urma celor cinci zile de prelegeri şi 
dezbateri, participanţii la Conferinţă au subscris 
următoarelor 



CONCLUZII 



~i~ 

Ecumenismul este o creaţie a catolicismului şi 

protestantismului, în spatele căruia se ascunde lupta 

împotriva Sfintei Biserici a lui Hristos 



Apărut în sânul protestantismului la începutul 
secolului XX, ecumenismul se prezintă ca o 
încercare sincretistă de unire a lumii protestante, 
dezbinată până acum în nenumărate grupări şi secte. 
Ecumenismul nu are nici o legătură cu caracterul a-tot- 
sfinţitor şi a-tot-cuprinzător al Bisericii, deplinătate care 
se păstrează în sens geografic şi ecleziologic întru Una 
Sfântă, Sobornicească şi Apostolică Biserică, cea care 
continuă să creadă ceea ce a fost crezut „dintotdeauna, 
pretutindeni şi de către toţi" sfinţii. 

Prezenţa şi manifestarea ereziilor şi schismelor nu 
vatămă nici unitatea, nici universalitatea şi nici 
sobornicitatea Bisericii - ea continuând să fie una, sfântă 
şi a-tot-cuprinzătoare peste tot pământul. Sectele şi 
ereziile cum sunt „bisericile" catolice şi cultele 
protestante din Apus, ca şi „bisericile" necalcedoniene 
din Răsărit, nu sunt bisericile legitime şi adevărate ale 
acelor ţinuturi, deoarece nu se regăsesc în unitatea 
credinţei şi în sobornicitatea fiinţei adevăratei Biserici a 
lui Hristos - Biserica Ortodoxă. Privind lucrurile în 
adevăratul lor sens teologic, aşa-numitul „Consiliu 
Mondial al Bisericilor" de la începuturile sale şi până 
acum, ca propovăduitor al ecumenismului protestant, 
merită a fi numit drept „Consiliul Mondial al Ereziilor şi 
Schismelor" '. 

In urma Schismei celei Mari de la 1054, papalitatea a 
dat o puternică lovitură în unitatea şi sobornicitatea 
Bisericii, atrăgând în erezie Biserica Romei prin primirea 
ereziilor precum Filioque, a infailibilităţii şi a primatului 
papal. Şi prin acestea şi multe alte erezii, dintr-o biserică 
ce până atunci fusese ortodoxă - dăruind lumii numeroşi 
sfinţi, martiri şi mărturisitori -, Roma a devenit o biserică 
apostată şi eretică. 

Rupându-se de Biserica cea una şi adevărată, noua 
autoritate religioasă a Romei nu numai că nu şi-a atins 
dorinţa de „cucerire creştină" a Apusului, dar a şi 
devenit prizoniera scolasticismului şi năzuinţelor 
secularizante ale papalităţii, fiind zămislitoarea de mai 

apoi a noi erezii şi schisme - precum Reforma protestantă 
din secolul al XVI-lea - abateri care, în timp, au alunecat 
luând alte chipuri precum anglicanismul şi paleo- 
catolicismul. 

Atacând fiinţa divino-umană a Bisericii lui Hristos, 
biserica eretică a Romei a preschimbat învăţătura 
dumnezeiască cu cea pământească prin întemeierea unei 
autorităţi statale ce impune alături de noile dogme, o 
deplină stăpânire asupra credincioşilor, înşelări ce odată 
răspândite, au condus în cele din urmă la descreştinarea 
şi secularizarea întregii Europe. 

Moderatorii şi participanţii la prezenta Conferinţă au 
primit definirea limpede şi firească a ecumenismului, 
lăsată de Sfântul Iustin Popovici în scrierile sale: 
«Ecumenismul este numele de obşte pentru toate pseudo- 
creştinismele, pentru pseudo-bisericile Europei Apusene. în el 
se află cu inima lor toate umanismele europene cu papismul în 
frunte, iar toate aceste pseudo-creştinisme, toate aceste pseudo- 
biserici nu sunt nimic altceva decât erezie peste erezie. Numele 
lor evanghelic de obşte este acela de „pan-erezie"» 1 . 

Timp de cinci veacuri, de la Marea Schismă până la 
cucerirea Cetăţii Bizanţului de către turci în 1453, 
dialogurile teologice ce au însoţit strădaniile de unire 
dintre Roma şi Constantinopol au devenit nefolositoare, 
deoarece latinii - neîndemnaţi de adevărata pocăinţă - nu 
au arătat dorinţa renunţării la înşelare şi de a se 



1 Arhim. Iustin Popovici, Biserica Ortodoxă şi ecumenismul, Tesalonic, 
1976, p. 224. 

reîntoarcere la Una, Sfântă, Sobornicească şi Apostolică 
Biserică. Iconomiile şi pogorămintele de dragul unirii, în 
cele ale credinţei ortodoxe, au fost dintotdeauna respinse 
de conştiinţa trează şi nepărtinitoare a Trupului Bisericii. 
In ciuda orgoliilor lumeşti şi a intereselor politice, 
dorinţele ortodoxe de unire ale trecutului niciodată nu au 
condus la îndepărtarea de învăţăturile apostolice, la 
amestecarea şi uniformizarea religioasă ori la 
propovăduirea iubirii umaniste, precum au dus 
dialogurile ecumeniste ale secolului XX. Toată învăţătura 
Sfinţilor Apostolilor şi a Sfinţilor Părinţi arată cum „nu 
poate fi loc pentru compromis în cele ale dreptei 
credinţe" 2 . 

încercările de dezbinare de aproape zece secole ale 
papismului au fost înlocuite, de la începutul secolului 
XX, cu falsele uniri din sânul ecumenismului, mai ales 
după ce hotărârile Conciliului II Vatican (1963-1965) au 
întărit şi legalizat în lucrarea unionistă ecumenismul 
protestant. Cu toate acestea, papismul şi protestantismul 
suferă din ce în ce mai mult de pierderea încrederii în 
America, Europa şi pretutindeni în lume. Prin 
ecumenism aceştia doresc să fie acoperiţi, să-şi ascundă 
înstrăinarea de adevărata şi singura Biserică a lui Hristos, 
să legalizeze şi să întărească cea mai mare erezie 
eclesiologică din toate timpurile: anume că Biserica cea 
Una, Sfântă, Sobornicească şi Apostolică nu mai există şi 



2 Sfântul Ierarh Marcu al Efesului, Scurta scrisoare, P.G. 159, 193 IC. 

că a încetat la un moment dat a mai fi. Iar din această 
orbire, ecumeniştii neortodocşi nu simt nevoia de a căuta 
în afara necredinţei lor adevărata Biserică şi mântuirea, 
deoarece cred, într-un chip înşelător, că orice confesiune 
creştină păstrează fragmente din adevărul şi fiinţa 
Bisericii. 

~II~ 

Raţiunile ecumenismului prezentate participanţilor 

ortodocşi s-au dovedit a fi potrivnice adevărului de 

credinţă şi au fost respinse 



Din păcate, Biserica Ortodoxă dând curs iniţiativelor 
smintitoare ale Patriarhiei Ecumenice, s-a implicat 
de la început în pan-erezia ecumenistă, cu grave 
consecinţe asupra învăţăturilor de credinţă ortodoxă. 
Prin binecunoscutele Enciclici din anii 1902, 1920 şi 1952, 
Patriarhia Ecumenică a intrat într-un modus operandi 
ecumenist, luându-şi de la sine rolul de lider în această 
lucrare. Temeinica mărturisire apostolică şi patristică 
împotriva sectelor şi ereziilor se schimbă radical din anul 
1902 sub presiunea situaţiei politice şi economice 
internaţionale. Astfel, încă din vremea Patriarhului 
Athenagoras şi până astăzi, poziţia Bisericii din 
Constantinopol în privinţa ecumenismului a devenit 
oficială, atrăgând în timp de partea sa şi alte Biserici 

locale, biserici care până la jumătatea secolului XX s-au 
arătat rezervate în privinţa acceptării ecumenismului. 

In cadrul prezentei Conferinţe Teologice Inter- 
Ortodoxe a devenit clar, în urma numeroaselor 
prezentări şi dezbateri, că motivele participării bisericilor 
autocefale la Mişcarea Ecumenică nu sunt de natură 
duhovnicească, ci au la bază interese politice, sociale sau 
etnice. Prin propria participare, fiecare Biserică locală îşi 
urmăreşte interesele, fie în ceea ce priveşte politica sau 
ajutorul material, fie pentru a se proteja de furia oştirilor 
occidentale sau totalitarismul regimurilor orientale - la fel 
cum s-a întâmplat şi în vremea Sinoadelor Unioniste din 
vremea cruciaţilor, cu puţin înaintea căderii 
Constantinopolului . 

Din cauza lipsei Adevărului din învăţăturile teologice 
ale neortodocşilor, cuvântul Evangheliei şi Harul cel cu 
adevărat mântuitor, nu există; desigur, apărătorii 
ecumenismului nu vor admite aceasta, arătând prezenţa 
unor personalităţi teologice importante, cu bune intenţii 
şi cu mărturisire ortodoxă, în primele stadii ale 
ecumenismului. Iar pentru a motiva participarea 
ortodoxă la dialogurile teologice bilaterale şi 
multilaterale din cadrul aşa-numitului „Consiliu Mondial 
al Bisericilor", în principal ecumeniştii aduc două păreri 
înşelătoare, pe care caută să le agate de adevărul teologic 
şi duhovnicesc al Bisericii: arătarea iubirii faţă de 
neortodocşi şi mărturisirea credinţei ortodoxe. 

învăţătura cea dreaptă a Bisericii se arată numai atunci 
când dragostea este unită cu adevărul. Când dialogul 
dragostei nu coexistă cu cel al adevărului şi nu conduce 
la primirea adevărului mântuitor - care este Hristos şi a 
Sa Biserică -, acel dialog devine o cursă primejdioasă care 
se afundă în toleranta sincretistă, abătându-se de la calea 
mântuirii prin îndepărtarea de împărtăşirea cu Sfântul 
Duh întru unimea credinţei ortodoxe. Nu poate exista rău 
mai mare decât pierderea mântuirii, iar aceasta numai lucrare a 
dragostei nu poate fi numită. 

Este oare cu putinţă să se întoarcă dragostea împotriva 
adevărului? Numai în erezii lucrează iubirea de 
neadevăr, de minciună, de înşelare, de demonism şi ură, 
de răstălmăcire a adevărului Bisericii. Numai în 
dialogurile ecumeniste cuvântul „dragoste" este folosit 
cu necumpătare, în timp ce Adevărul a ajuns a fi privit ca 
un obiect de studiu sau subiect de discuţii, neputându-se 
afla desăvârşit în nici o moştenire istorică a vreunuia din 
membrii CMB. 

Biserica Ortodoxă Sobornicească nu încearcă să caute 
adevărul. Ea îl cuprinde. In dragostea curată a Bisericii, 
adevărul este dăruit neortodocşilor lipsiţi de el sau care 1- 
au răstălmăcit. Adevărul merge întotdeauna dinaintea 
dragostei, după cum Sfântul Ioan Gură de Aur învaţă: 
„De vei vedea vreodată dragostea prigonită, nu-i da crezare în 
locul adevărului, ci te împotriveşte cu bărbăţie până la moarte 



16 Conferinţa Teologică Inter-Ortodoxă 

... nu trăda adevărul cu nici un chip?". 3 Şi adaugă cu tărie: 
„Nu primi nici o învăţătură de rea-credinţă din pricina 
dragostei" . 4 Ecumenismul cade în păcat de moarte pentru 
că respinge şi ascunde adevărul Bisericii, adevăr care 
mulţi neortodocşi se străduiesc să-1 afle. După dreptate, 
cuvântul lui Hristos asupra fariseilor se potriveşte şi 
ecumeniştilor: «Vai vouă, cărturarilor şi fariseilor făţarnici! 
Că închideţi împărăţia cerurilor înaintea oamenilor; că voi nu 
intraţi, şi nici pe cei ce vor să intre nu-i lăsaţi.» 5 

Cât despre încercarea de „mărturisire a credinţei", 
chiar dacă anunţă vreun scop bun şi ar împlini unele 
aşteptări, s-a dovedit în realitate a fi falsă. Sub nici un 
chip nimeni nu poate crede că mărturisirea şi 
propovăduirea credinţei ortodoxe poate să înceapă prin 
trădarea credinţei. însuşi statutul de participare a 
ortodocşilor în „Consiliul Mondial al Bisericilor" şi la 
dialogurile teologice cu ereticii papistaşi, protestanţi şi 
monofiziţi constituie o negare a unicităţii Bisericii, o 
nivelare ce pune Una, Sfântă, Sobornicească şi Apostolică 
Biserică pe aceeaşi treaptă cu ereziile şi schismele 
veacului. Aceasta este, după cum s-a mai spus, cea mai 
mare erezie eclesiologică din toată istoria Bisericii. 
Vrednicul de pomenire, Mitropolitul Irineu al Samosului 



3 Sfântul Ioan Gură de Aur, Epistola Sfântului Apostol Pavel către 
Romani, Omilia 22, versetul 18, PG 60, 61 1. 

4 Sfântul Ioan Gură de Aur, Epistola Sfântului Apostol Pavel către 
Filipeni, Omilia 2, versetul 10, PG 62, 191. 

5 Matei 23. 13. 

exprimând poziţia multor arhiepiscopi, grăieşte: „Cum 
este posibil ca unii ierarhi ortodocşi care participă la viaţa 
Bisericii, să poată fi membrii activi într-o organizaţie religioasă 
unde Sfânta Treime este respinsă, unde ceilalţi participanţi 
cred că Biserica lui Hristos este sfărâmată în bucăţi şi că fiecare 
sectă este o parte din acest întreg, dar mai ales însăşi Biserica 
Ortodoxă de Răsărit ar reprezenta un fragment". 6 Cu 
adevărat, nu putem afla vreun temei în învăţătura, viaţa 
şi lucrarea Sfinţilor Apostoli şi Sfinţilor Părinţi, care să 
justifice participarea de până acum sau vreuna viitoare a 
ortodocşilor la unirea cu organizaţiile eretice, precum 
„Consiliul Mondial al Bisericilor" sau alte instituţii şi 
adunări similare 7 . Precum rădăcina ecumenismului a fost 
şi este rea, asemenea şi fructele sale sunt rele, «căci după 
roadă se cunoaşte pomul». 8 

Se încheie pentru ecumenism aproape un secol de 
existenţă, timp în care şi-a arătat care îi sunt cu adevărat 
năzuinţele, lesne înţelese de către adevăraţii ortodocşi. 
Insă, îngrijoraţi pe bună dreptate de evoluţia şi 
impasurile apărute, apărătorii „ortodocşi" ai 
ecumenismului, încearcă pe o mulţime de căi să 



Vezi P. Mpratsiotos, Irineu al Samosului şi Consiliul Mondial al 
Bisericilor, rev. Ekklesia, nr. 40 (1963), p.477. 

7 Principala vinovată de trădarea credinţei ortodoxe se face gândirea 
eretică ce se răspândeşte prin „teologia" acestui veac - „teologia 
neadevărului" sau new-age - adoptată şi instituţionalizată de diverse 
organizaţii umanist-ecumeniste precum: CMB, ONU, UE, NATO, 
UNESCO, YMCA, WSCF, OSCE, KEK, OMRU, CEK-CBE. 

8 Matei 12.33. 

descurajeze retragerea crescândă a Bisericilor Ortodoxe 
din CMB - exod care deja a început şi care se răspândeşte 
tot mai mult. La prezenta Conferinţă, din partea multor 
delegaţi au fost arătate roadele apostaziei în urma 
înmulţirii dialogurilor ecumeniste, legate de participarea 
tot mai susţinută a reprezentanţilor ortodocşi în cadrul 
CMB. înainte de a prezenta pe scurt rezultatele 
dezbaterilor teologice, este importantă opinia exprimată 
de moderatorii şi participanţii la Conferinţă, potrivit 
căreia, de la naşterea şi răspândirea mişcării ecumeniste 
şi până la prezenţa Bisericii Ortodoxe în CMB, în ultimii 
şaizeci de ani, ecumeniştii nu au reuşit să aducă nici un 
neortodox la credinţa ortodoxă. Dimpotrivă, au loc 
masive convertiri ale ortodocşilor la ecumenism, în 
pofida ideii cum că „toţi ar trebui să rămână fideli 
propriilor credinţe", în vederea aşteptatei uniri a 
„bisericilor". Se cunosc episcopi din diaspora care au 
respins pe neortodocşii ce doreau să se boteze în Biserica 
Ortodoxă. Atunci, pe ce se bazează şi unde se găseşte 
mult-numita „mărturisire a credinţei Ortodoxe" în 
ecumenism? Dimpotrivă, în loc să mărturisim adevărul, 
ne facem părtaşi la erezie şi amăgire. Pornind de la 
această alianţă de durată cu ereticii, nemaiîntâlnită în 
istoria Bisericii, s-a ajuns la o asemenea alienare şi orbire 
a reprezentanţilor ortodocşi, încât teologi şi clerici au 
semnat cu uşurinţă hotărâri ale dialogurilor în care 
învăţătura de credinţă a Apostolilor şi Sfinţilor Părinţi 
este retâlcuită astfel încât erezia să arate ca adevăr, 

ereticii să fie consideraţi ortodocşi, iar „botezul şi tainele" 
lor să fie recunoscute ca valide. Astfel, cu paşi mici, se 
înaintează de la rugăciunile în comun spre împărtăşirea 
din acelaşi potir (inter comuniune). 



~III~ 

Dialogurile cu romano-catolicii 

s-au arătat a fi zadarnice şi dăunătoare 



Referitor la papalitate, s-a observat faptul că dialogul 
inter-creştin care durează mai bine de douăzeci de 
ani, a început cu o strategie nemaiîntâlnită, bazată pe 
înlăturarea hotarelor ce deosebesc credinţele şi găsirea 
unor formule de apropiere - pricină pentru liniştirea 
credincioşilor catolici de a nu mai căuta în afara Romei 
adevărul. De vreme ce li se spune că nu există mari 
diferenţe şi toţi aparţin aceleiaşi „biserici", paterii catolici 
au acum motiv să justifice întâlnirile şi rugăciunile 
împreună cu ortodocşii în faţa mass-mediei, de asemenea 
să amăgească printr-o mincinoasă şi trădătoare „unire" 
conştiinţele simplilor credincioşi. 

In cadrul prezentei Conferinţe, un număr important de 
discuţii au dezbătut evoluţia istorică şi urmările actuale 
ale Uniatismului greco-catolic (acesta, deşi responsabil de 
unele întreruperi ale dialogului cu ortodocşii, continuă să 
fie încurajat de Vatican prin diverse metode), 

concluzionându-se că Roma nu renunţă şi nu va renunţa 
vreodată la prozelitismul şi expansiunea asupra Bisericii 
Ortodoxe, care în mod ipocrit acceptă să fie numită 
„biserică soră". 

In acelaşi timp, Catolicismul îşi aruncă lacom gheara 
către credincioşii ortodocşi, întemeind dioceze din raţiuni 
prozelitiste, în jurisdicţiile ortodoxe şi nu-şi mai ascunde 
dorinţa de a avea cele mai multe drepturi asupra 
Locurilor Sfinte. Ba, mai mult, Roma nu a respectat 
condamnarea Uniaţiei 9 prin hotărârea comună luată la a 
Vi-a Sesiune Plenară din Freising, Monaco (6-15 iunie 
1990), semnată în unanimitate de teologii ortodocşi şi 
catolici membri ai „Comitetului Internaţional Mixt 
asupra Dialogului Teologic între Biserica Ortodoxă şi cea 
Romano-Catolică"; acest lucru arată clar cât de mult sunt 
respectate şi cât se vor aplica rezultatele oricărui dialog 
care limitează intenţiile papiste. 

Insă pentru a elimina total amintita condamnare, 
Catolicismul a atras Ortodoxia în noi discuţii asupra 
acestui subiect la Balamand, Liban (17-24 iunie) unde, de 
această dată, „unirea inter-bisericească" fost justificată şi 
Uniaţia legalizată prin semnăturile reprezentanţilor a 
nouă Biserici Ortodoxe autonome (Constantinopol, 
Alexandria, Antiohia, Rusia, România, Cipru, Polonia, 
Albania şi Finlanda) în timp ce alte şase Biserici Ortodoxe 



Drept organizaţie cu scopuri prozelitiste, întemeiată fără bază 
eclesiologică. 

autocefale (Ierusalim, Serbia, Bulgaria, Georgia, Grecia, 
Cehoslovacia) au respins hotărârea şi au refuzat 
participarea. Cu toate acestea, cel mai important aspect al 
„Hotărârii de la Balamand" nu stă în justificarea şi 
legalizarea Uniaţiei, ci în serioase compromisuri în 
materie de credinţă a reprezentanţilor ortodocşi. 

Pentru prima dată, prin încălcarea nu numai a Sfintei 
Predanii Apostolice păstrată neschimbată de-a lungul 
secolelor, dar şi prin încălcarea propriilor hotărâri şi 
declaraţii, teologii ortodocşi au negat unitatea, sfinţenia, 
sobornicitatea şi apostolicitatea Bisericii Ortodoxe, 
acceptând alături de ea, în drepturi egale aşa-numita 
„Biserică Romano-Catolică", declarând că „amândouă au 
în comun responsabilitatea faţă de păstrarea Bisericii în 
conformitate cu iconomia divină". Mai departe, „Hotărârea" 
face o recunoaştere reciprocă a Tainelor, a succesiunii 
apostolice şi a mărturisirii credinţei apostolice motivând 
clericii ortodocşi şi paterii romano-catolici în a „se 
recunoaşte în mod reciproc ca adevăraţii păstori ai turmei lui 
Hristos". 

După Hotărârea de la Balamand, unde a fost semnată o 
nouă etapă a unirii inter-creştine, devin justificate în mod 
absolut vizitele papei la „bisericile surori" din România, 
Bulgaria, Georgia şi Grecia. De asemenea, devine 
legitimă acceptarea de către mulţi teologi ortodocşi a 
„teologiei baptismale" afirmată la Conciliul II Vatican, 
unde conform acestei teorii, botezul făcut de ereticii din 



22 Conferinţa Teologică Inter-Ortodoxă 

afara Bisericii este valid per se 10 ; mai mult, botezul ar fi cel 
care determină hotarele Bisericii lui Hristos şi nu Biserica 
validitatea botezului. Şi iarăşi - prin acel „botez", toţi 
membrii oricărei „biserici" (sectară sau eretică) ar deveni 
membri ai Bisericii lui Hristos. Din acest motiv, 
botezarea neortodocşilor de către Biserica Ortodoxă este 
interzisă în Hotărârea de la Balamand. 

In acord cu propunerile şi discuţiile desfăşurate în 
timpul prezentei Conferinţe, în unanimitate s-a 
recunoscut că în afara Bisericii Ortodoxe nu lucrează 
Harul Cel mântuitor al Sfântului Duh, de aceea „tainele" 
neortodocşilor sunt fără fundament şi total inexistente. 
După cugetul Sfinţilor Părinţi, toţi cei de altă credinţă 
decât cea ortodoxă care vin în Biserica Ortodoxă, trebuie 
să primească Sfântul Botez. 

De asemenea, s-a tras un semnal de alarmă în privinţa 
iniţiativelor pentru „comuniunea liturgică" cultivate de 
mult timp în sânul catolicismului şi adoptate de Conciliul 
II Vatican (1963-1965), iniţiative care au influenţat atât pe 
clericii cât şi pe teologii ortodocşi, încât sub pretextul 
„reînnoirii liturgice" se urmăreşte aducerea ortodocşilor 
sub conducerea papei, după modelul Uniaţiei greco- 
catolice. Se încearcă progresiv, după un timp de pregătire 
psihologică, impunerea unui cult şi a unei închinări 
„neutră" dogmatic, fără nici o referire la învăţăturile de 
credinţă ale Sfintelor Canoane şi mărturisirilor Sfinţilor 



Prin el însuşi, n.n. 

Părinţi, pentru ca „noua unire" să fie acceptată, la un 
momentul dat, de către toţi. Tot prin această viziune 
eretică se justifică planificarea şi începerea „purificării" 11 
textelor liturgice. 

~IV~ 

Participarea Bisericii Ortodoxe la „Consiliul Mondial al 

Bisericilor" şi dialogurile cu protestanţii 



Privind participarea Ortodoxă în spaţiul „Consiliului 
Mondial al Bisericilor" şi al dialogurilor teologice cu 
reprezentanţii protestanţi luterani, anglicani, metodişti şi 
alţii, s-a constatat că situaţia devine tot mai întunecată, 
iar Biserica Una, Sfântă, Sobornicească şi Apostolică - tot 
mai umilită şi mai defăimată. Prin diminuarea statutului 
său de Trup al lui Hristos la o „fracţiune", alături de 
numeroasele culte eretice, schismatice şi păgâne, Biserica 
practic a devenit neputincioasă, fără a avea un cuvânt 
hotărâtor în alegerile ecumeniste. Insă cea mai dureroasă 
rană a fost nivelarea învăţăturilor ortodoxe, cădere ce a 
încurajat tabăra dominantă a protestanţilor liber- 
cugetători să introducă în dezbateri subiecte ce hulesc 
Sfânta Evanghelie, neagă Predania Bisericii şi chiar 
creştinismul în sine. Mai mult, s-au găsit argumente 
„teologice" privind hirotonia femeilor, căsătoria dintre 



11 Adică eliminarea sau retâlcuirea pasajelor cultice şi liturgice ortodoxe ce 
contrazic ideile de unire inter-creştină şi inter -religioasă. 

homosexuali, toate conferinţele incluzând şi participări la 
felurite venerări animiste şi păgâne. 

Această apostazie generală a protestanţilor de la viaţa 
şi credinţa creştină dovedeşte lămurit că mărturisirea 
credinţei Ortodoxe prin participarea la dialogurile inter- 
creştine se bazează pe închipuiri şi basme. Ca o reacţie 
firească la înmulţirea ereziilor protestante a venit 
hotărârea multor Biserici Ortodoxe de a se retrage din 
dialogurile teologice şi din CMB. In această direcţie, 
primul pas 1-a făcut Maica Bisericilor, străbuna şi 
preaînţeleapta Patriarhie a Ierusalimului, în anul 1992, 
urmată, nu după mult timp, de Biserica Georgiei şi de cea 
a Bulgariei, pregătind retragerea şi altor biserici 
ortodoxe. Biserica Serbiei a hotărât într-o adunare a 
Sfântului Sinod din iunie 1997, să se retragă din CMB, 
decizie care din nefericire nu s-a împlinit. Biserica 
Ciprului, de asemenea, într-o adunare a Sfântului Sinod 
s-a dezbinat în două tabere: cei care au votat pentru 
ieşirea din CMB şi cei împotrivă, şi doar votul hotărâtor 
al Arhiepiscopului a ales rămânerea în CMB, pentru a se 
evita conflictele politice în problema etnică a insulei. Cu 
multă îngrijorare şi nelinişte asupra continuării 
participării s-a reflectat la nivel de Sinod şi în Biserica 
Greciei - înaintea conducerii actuale -, precum şi în 
Biserica Rusiei. 

Toate aceste noi evoluţii ecumeniste din interiorul 
Ortodoxiei (care vor dovedi cît sunt de dezbinatoare 
când se vor maturiza), arată şi mai lămurit că Biserica 

Una, Sfântă, Sobornicească şi Apostolică continuă să 
rămână un mărturisitor şi un paznic neînfricat al 
credinţei şi vieţuirii ortodoxe. S-au ridicat glasuri care, 
împotrivindu-se hotărârilor prezentei Conferinţe, au 
afirmat că unitatea inter-ortodoxă nu trebuie sfărâmată, 
ci de comun acord să hotărască în această privinţă toate 
bisericile laolaltă, deşi este cunoscut faptul că 
participarea la CMB nu a fost luată soborniceşte, deci 
fiecare Biserică locală hotărăşte pentru sine în parte. 
Hristos Dumnezeu nu a îngăduit Sfinţilor Părinţi şi 
Sfintelor Soboare ale Ortodoxiei luarea de hotărâri 
împreună cu ereticii, cu prieteni ai ereticilor sau cu cei 
care gândesc eretic. 

La cererea Bisericilor Serbiei şi Rusiei de a analiza 
motivele ieşirii din CMB, a avut loc în perioada 29 aprilie 
- 2 mai 1998 la Tesalonic o „întâlnire Inter-Ortodoxă", la 
care a participat şi Patriarhia Ecumenică a 
Constantinopolului 12 . La această dezbatere, Patriarhia a 
recunoscut dreptul hotărârilor din cadrul fiecărei Biserici 
autocefale, îndemnând la rămânerea în CMB, cu speranţa 
de tărăgănare a lucrurilor. Aceasta chiar dacă în 
declaraţia finală a Patriarhiei se recunoaşte că „în urma 
participării ortodoxe de aproape un secol la Mişcarea 
Ecumenică şi de prezenţa de jumătate de secol în Consiliul 
Mondial al Bisericilor, nu se constată un progres satisfăcător 
multilateral pentru dialogul teologic dintre creştini. Din 



12 Care mai apoi a sistat toate manifestările legate de această temă. 

contră, distanţa dintre Ortodocşi şi Protestanţi a devenit mai 
mare, din pricina abaterilor crescânde [limbajul globalizator, 
hirotonia femeilor, drepturile „minorităţilor sexuale", 
sincretismul religios, n.n.J în mijlocul confesiunilor 
protestante". 

Pentru a se oferi un fundament teologic şi argumente 
ecumeniştilor, dar şi pentru a se aplana neliniştea 
binecredincioşilor din Bisericile Ortodoxe, a avut loc în 
iunie 2003 la Tesalonic, un „Simpozion Academic 
Internaţional", unde a fost prezent şi Preafericitul 
Hristodulos, Arhiepiscopul Atenei şi întregii Elade. S-au 
întrunit profesorii ecumenişti de la Facultatea de 
Teologie, dar şi reprezentanţi şi sponsori din cadrul 
„Consiliului Mondial al Bisericilor". 

încă o dată s-a adeverit că Ortodoxia nu poate fi 
mărturisită în cadrul ecumenismului: concluziile acestui 
Simpozion Ecumenist au găsit motivaţii pentru hirotonia 
femeilor, în timp ce Sfânta Tradiţie liturgică şi canonică a 
Bisericii în privinţa rugăciunilor în comun cu ereticii a 
fost nesocotită. S-a vorbit despre „puţinătatea argumentelor 
teologiei ortodoxe împotriva hirotoniei femeilor", iar legat de 
toleranţa faţă de rugăciunile în comun s-a afirmat doar 
că: „Singura rugăciune comună care este în mod expres 
interzisă este rugăciunea euharistică" . Bineînţeles, pe baza 
acestor concluzii amăgitoare - de vreme ce nu s-au găsit 
impedimentele ce interzic hirotonia femeilor, iar 
rugăciunile cu ereticii s-au considerat a fi îngăduite -, 
retragerile unor Biserici Ortodoxe din CMB au fost 

declarate deplasate şi fără motivaţie teologică. De pe 
această poziţie s-a făcut apel către Bisericile Georgiei şi 
Bulgariei să se întoarcă la „familia ecumenistă 
universală". Aceste neserioase şi uşuratice argumente 
teologice au fost acceptate în întregime, după cum s-a 
văzut, şi de Arhiepiscopul Atenei şi întregii Elade 
prezent la acel Simpozion, care - fără încredinţare 
sinodală - a afirmat: „Aşadar, şansele ca Biserica noastră [a 
Greciei, n.n.] să se retragă din CMB vor fi foarte mici." 

In cuvântările şi dezbaterile prezentei Conferinţe 
Teologice Inter-Ortodoxe, s-au adus argumente 
incontestabile împotriva hirotoniei femeilor şi, totodată, 
au fost reamintite anatemele Sfintelor Canoane, aruncate 
asupra oricăror împreună-rugăciuni cu ereticii, nu numai 
a celei euharistice: „Noi ne rugăm pentru neortodocşi spre a- 
i întoarce la Biserică, nu împreună cu aceştia." 



~V~ 
Dialogul cu Monofiziţii 



Concesii serioase în materie de credinţă sunt făcute şi 
în cadrul dialogurilor teologice pe care ortodocşii 
ecumenişti le susţin cu tabăra Monofiziţilor; mai nou, 
aceştia, din „dragoste", sunt numiţi „necalcedonieni", 
„antecalcedonieni" sau creştini ai „Vechilor Biserici de 
Răsărit", în fine, chiar şi ortodocşi. 

La prezenta Conferinţă s-a arătat de ce dialogul purtat 
până acum cu această tabără a ereticilor nu a adus roade 
de îndreptare. Cele trei „Clarificări", ce apropie 
învăţătura ortodoxă de cea monofizită, sunt păreri 
inadmisibile pentru Biserica Ortodoxă. De asemenea, 
săvârşirea Sfintelor Taine ortodoxe împreună cu 
Monofiziţii (din Siria), acceptată în anul 1991 de către 
Patriarhia Antiohiei, sau recunoaşterea parţială de către 
Patriarhia Alexandriei a „tainelor" monofizite, precum şi 
hotărârile privitoare la revizuirea textelor liturgice şi 
definirea unui tipic de co-liturghisire a ortodocşilor cu 
monofiziţii - lămuresc cât de mari sunt căderile aduse de 
„dialogurile ecumeniste". La nivelul învăţământului 
teologic s-a ajuns la justificarea unor erezii în cadrul 
Secţiei Pastorale a Facultăţii de Teologie din Tesalonic, 
când două teze de doctorat au susţinut că monofiziţii 
Dioscor şi Sever nu au fost eretici, ci au fost anatemizaţi 
din pricini omeneşti - lucrări fără adevăr teologic şi 
hulitoare pentru Sfinţii Părinţi şi Sfintele Sinoade care au 
condamnat capii acestor erezii şi „bisericile" 13 întemeiate 
de urmaşii acestor eretici. 



13 Precum cele de astăzi: copte, persane, melchite ş.a. 

~VI~ 
Dialogul cu Paleocatolicii 



Singurul dialog teologic care s-a încheiat prin 
primirea învăţăturilor curate ale Ortodoxiei de către 
neortodocşi este dialogul cu vechii catolici. Hotărârile 
semnate condamnă toate greşelile fundamentale ale 
papismului, greşeli care au determinat retragerea, după 
Conciliul I Vatican din 1870, a numiţilor Paleocatolici, 
aceştia ridicându-se astfel împotriva proclamării dogmei 
infailibilităţii papale. Bineînţeles, neputând îngădui 
această hotărâre, care îi era şi nefavorabilă şi imposibil de 
controlat, Roma a făcut tot posibilul pentru ca succesul 
acestor dialoguri să nu ducă la unirea Paleocatolicilor cu 
Biserica Ortodoxă. Ar fi fost pentru prima dată când o 
parte a creştinismului apusean s-ar fi reîntors la Trupul 
Bisericii celei Una, Sfinte, Soborniceşti şi Apostolice, 
arătând prin aceasta întregului Apus catolic şi protestant, 
calea revenirii. Totuşi, Paleocatolicii au comis o greşeală 
în dialogul lor cu Anglicanii, declarându-se în favoarea 
hirotoniei femeilor, refuzând hotărârile ortodocşilor în 
această problemă şi punând o piedică serioasă în calea 
apropierii. 

~VII~ 
Calea dialogului întru adevăr 



Privitor la discuţiile teologice, s-a constatat că 
Biserica nu evită dialogul, ci este deschisă tuturor şi 
cheamă pe toţi la mântuire, întru dreapta credinţă. 
Aceasta este condiţia esenţială şi calea adevărată spre 
dialog: adevărul mântuitor despre Biserică se crede, nu se 
pune la îndoială în felurite discuţii sau dispute. In cazul 
în care neortodocşii nu pot fi în stare să înţeleagă lucrarea 
mântuirii ori apucă să o nege, durata dialogurilor nu 
trebuie prelungită, ci mai degrabă trebuie ţinut timpul de 
încercare, cum au făcut Sfinţii Părinţi în Sfintele Sinoade, 
după care dialogul să înceteze, dacă se dovedeşte 
zadarnic. Aşa a făcut însuşi Domnul cu cei care s-au lipsit 
de învăţătura Lui: «Nu vreţi şi voi să vă duceţi?». 14 Doar 
aşa putem nădăjdui că neortodocşii se vor lepăda de 
înşelarea în care se află şi vor putea veni în pridvorul 
Bisericii unde-L vor afla pe Hristos Domnul Adevărului: 
«Doamne, la cine ne vom duce? Tu ai cuvintele vieţii celei 
veşnice». 15 

O mărturisire demnă şi hotărâtă a fost arătată de 
Patriarhul Ieremia al II-lea cel Mare, în cel de al treilea 
„Răspuns" (1581) dat în cadrul dialogului cu teologii 



14 Ioan 6.67. 

15 Ioan 6.68. 

protestanţi, la Tubingen. Patriarhul degrabă înţelegând 
stăruirea acestora în înşelare şi faptul că nu au de gând să 
primească învăţăturile Sfinţilor Părinţi - „luminătorii şi 
teologii Bisericii" -, a întrerupt dialogul cu ereticii şi i-a 
lăsat să meargă pe propriul lor drum, zicându-le: „De 
aceea, din partea noastră, vă rugăm să ne sloboziţi de aceste 
griji. Aşadar, mergeţi pe calea voastră; în cele ale dogmei nu ne 
mai scrieţi; dacă o veţi face, scrieţi numai din pricina 
prieteniei" . u 

In cadrul prezentei Conferinţe s-a arătat şi dovedit cât 
este de greşită, neîndreptăţită şi nemaiîntâlnită în istoria 
Bisericii, această osteneală de a purta dialoguri nu pentru 
desluşirea deosebirilor, a limitelor credinţei, ci pentru 
afirmarea unor forme şi asemănări comune. Ce rost are 
să discutăm despre cele pe care le acceptăm şi cu care 
suntem de acord? Doar ca să ascundem diferenţele şi să 
slujim altor scopuri - anularea hotarelor Bisericii şi 
îndepărtarea neortodocşilor bine intenţionaţi, precum şi 
uşurarea prozelitismului, spre paguba ortodocşilor? 

Este crucial, de asemenea, ca toate deciziile în relaţiile 
cu neortodocşii să aibă acoperire sinodală - ca întregul 
Trup al Bisericii să fie înştiinţat -, deoarece se simte o 
dureroasă lipsă de împreună-lucrare dinlăuntrul fiecărei 
Biserici. 

In continuare, participanţii la Conferinţă au încuviinţat 
hotărârea acelor Biserici Ortodoxe care s-au retras sau 



16 I. Karmires, Texte dogmatice şi simbolice ale Bisericii Ortodoxe 

Universale, Gratz, 1968, voi. 2, p. 489. 

care sunt pe cale să se retragă din „Consiliul Mondial al 
Bisericilor", respectiv din cadrul dialogurilor teologice. 

Un loc aparte în mărturisirea ortodoxă din vremurile 
noastre o are Epistolia trimisă de Biserica Ierusalimului 
la 22 iunie 1922 celorlalte Biserici autocefale, prin care 
anunţă întreruperea dialogului teologic cu „toţi 
neortodocşii deopotrivă", convinsă că „acesta nu este doar 
inutil, ci şi păgubos pentru Biserica Ortodoxă în general, şi 
pentru Sfânta Biserică a Ierusalimului în special." 



~ VIII ~ 

De la dialogul inter-creştin 

la sincretismul inter-religios 

£ n final, au fost precizate planurile de viitor ale 
J_ ecumenismului care, la scurt timp după succesul pe 
care 1-a avut în dialogurile inter-creştine cu „teoria 
ramurilor", „bisericile surori" şi „teologia baptismală", 
deja a trecut la următorul obiectiv al direcţiei „New 
Age": unirea inter-religioasă. Aici, vrăjmaşii Bisericii 
spun că Hristos nu este singura cale a mântuirii, 
Dumnezeul vieţii şi întruparea adevărului, ci că toate 
celelalte religii sunt căi spre mântuire, pentru ca, în final, 
uniunea religiilor să fie adusă prin lucrarea globalizării şi 
a Noii Ordini Mondiale în mâna lui Antihrist. 

Susţinute şi întărite tot mai des de către unii lideri 
„creştini" şi anumiţi teologi ortodocşi, dialogurile şi 



Ecumenismul ~ Geneză, Aşteptări, Dezminţiri 33 

hotărârile inter-religioase duc la un sincretism apostatic 
ce tăgăduieşte învăţăturile de credinţă ale Sfintei 
Evanghelii, defăimând viaţa şi învăţăturile Sfinţilor 
Mucenici şi Mărturisitori, numiţi „învechiţi" şi 
„fundamentalişti" tocmai de acei „creştini" ce convertesc 
singurul adevăr în mii de înţelesuri. 

In urma dezbaterilor şi a concluziilor formulate mai 
sus, participanţii la Conferinţa Teologică Inter-Ortodoxă 
„Ecumenismul - Geneză, Aşteptări, Dezminţiri" au formulat 
următoarele 



PROPUNERI 



1. 

După cum îndeobşte s-a arătat, în urma unui secol de 
participare a Bisericii în cadrul CMB, la dialogurile inter- 
creştine şi inter-religioase, nu s-a ajuns la unitatea de 
credinţă. Dimpotrivă, treptat, s-a permis chiar declararea 
egalităţii religiilor, lucru primejdios, nefolositor şi 
dăunător Bisericii. Astfel, se propune ca bisericile 
autocefale rămase în „Consiliul Mondial al Bisericilor" să 
se retragă din această organizaţie şi să întrerupă 
dialogurile anti- teologice. Pentru împlinirea acestui 
obiectiv nu este necesară o decizie pan-ortodoxă, 
deoarece hotărârea de participare a fost luată de fiecare 
Biserică în parte. Singurul dialog care se justifică, pe baza 

Sfintei Evanghelii şi a Sfintei Predanii Apostolice este cel 
care răspunde la întrebarea pusă de acei neortodocşi care 
caută mântuirea cu sinceritate: «Ce trebuie să fac ca să mă 

mântuiesc?» 17 sau «Ce să fac ca să moştenesc viaţa de veci?» 18 . 

2. 
Bisericile ortodoxe, în frunte cu Biserica 
Constantinopolului - cea Intâi-Stătătoare în cinste şi 
sfătuire, să cerceteze şi să revizuiască relaţiile lor cu 
catolicismul, „biserică" pe care toţi Sfinţii Părinţi 
începând de la cinstiţii ierarhi Fotie cel Mare, Grigorie 
Palama şi Marcu al Efesului, cuvioşii Părinţi Nicodim 
Aghioritul, Atanasie de Păros şi Macarie al Corintului şi 
până la Sfântul Ierarh Nectarie de Eghina şi Sfântul Iustin 
Popovici o consideră pe drept eretică şi nu „biserică 
soră". 



3. 
Sfintele Canoane ale Bisericii să fie primite ca Sfinte 
Hotărâri Dumnezeieşti ce interzic nu doar rugăciunea 
euharistică, ci orice rugăciune împreună cu neortodocşii 
de orice fel şi în orice chip ar fi făcută. Hotărârile 
Sfintelor Canoane să fie aplicate mai ales în probleme de 
credinţă şi nu doar în situaţii administrative sau juridice. 



17 Faptele Apostolilor 16.30. 
18 Luca 10.25 şi 18.18. 

4. 

Să se trimită mesajul nostru de întărire acelor Biserici 
Ortodoxe care nu au acceptat până acum venirea papei în 
ţările lor, şi chemarea de a rămâne nestrămutate în 
această hotărâre. Cum îşi poate închipui cineva pe 
vreunul din Sfinţii Părinţi ca organizator de recepţii în 
cinstea şi primirea lui Arie, Nestorie, Eutihie şi alţi 
eretici?! De asemenea, să fie ştearsă din Calendarul 
Bisericii Greciei 19 inacceptabila vizită a papei, ca mare 
realizare istorică şi să se prevină în viitor repetarea vizitei 
acestuia. 

5. 
Să fie respinsă comuniunea privind Sfintele Taine dintre 
Patriarhia Antiohiei cu Sirienii iacobiţi şi Copţi 
(monofiziţi), şi de asemenea socotită drept neortodoxă 
recunoaşterea „tainelor" ereticilor monofiziţi de către 
Patriarhia Alexandriei. Să se facă ascultare de Canonul 
care zice: „Cel care săvârşeşte Sfintele Taine împreună cu 
ereticii (inter comuniune) să se afurisească". 20 

6. 

Dialogul dintre Bisericile Ortodoxe să fie încurajat şi 
întărit în duhul sobornicitătii, nu limitat numai la nivelul 
episcopilor. Este cel puţin întristătoare căutarea 



19 Numit în greceşte „diptika", n.n. 

20 Canonul 45 al Sfinţilor Apostoli. 

dialogului cu diferiţi eretici şi necreştini, în schimb 
părerile diferite ale fraţilor în credinţă să fie considerate 
„fanatice" şi respinse. 

7. 
Să înceteze schimbările şi inovaţiile liturgice deoarece 
prin aceste „cenzuri" se aplică direct principiile 
ecumeniste ce conduc spre o închinare lipsită de orice 
fundament al învăţăturilor de credinţă ortodoxe şi 
uşurează primirea ereziilor. Bogăţia liturgică a Bisericii 
Ortodoxe nu aparţine unei anumite Biserici locale, ci este 
viaţa Bisericii de-a lungul timpului, ce trebuie păzită ca o 
comoară de nepreţuit. 21 

8. 
Să se atragă atenţia conducătorilor Bisericii de 
pretutindeni că, în cazul în care vor continua 
participarea, sprijinirea şi întărirea pan-ereziei 
ecumenismului inter-creştin şi inter-religios, obligaţia 
mântuitoare, canonică şi patristică a dreptcredincioşilor 
clerici şi laici faţă de aceştia este neîntovărăşirea, adică 
întreruperea pomenirii episcopilor care se vor face 
părtaşi la comuniunea cu înşelătoarea erezie. Nu este 
vorba de o schismă, ci despre bineplăcuta mărturisire 



21 Particular pentru Biserica Greciei, participanţii la Conferinţă au 
argumentat, criticat şi respins transpunerea în paralel - în greaca veche şi 
cea modernă - a textelor liturgice şi scripturistice, practică secularizantă 
propusă şi adoptată în Episcopia Atenei. 

înaintea lui Dumnezeu, precum au făcut Sfinţii Părinţi de 
demult, dar şi episcopii mărturisitori din zilele noastre, 
între care înţeleptul şi venerabilul Mitropolit Augustin 
din Florina, precum şi Părinţii Sfântului Munte Athos. 



9. 

Să se declare ferm şi hotărât că ecumenismul şi 
dialogurile necondiţionate cu neortodocşii creştini şi cu 
cei de altă religie nu aduc folos duhovnicesc, ci dăunează 
Bisericii; nu sunt lucrarea dragostei ci impunerea 
modului de gândire pământesc, prin crearea unor uniuni, 
alianţe şi înfrăţiri, în numele unei religii nemântuitoare ce 
dezbină Biserica şi urmăreşte atingerea unor obiective de 
interes politic şi material. 

Toate manifestările ce se poartă sub sceptrul 
ecumenismului atacă deplinătatea credinţei ortodoxe, 
aducând confuzie şi tulburare în turma 
dreptcredincioşilor, de vreme ce fără o claritate a 
cunoaşterii şi păstrare a adevărului de credinţă, chiar în 
cele mai mici detalii, nimeni nu se poate mântui. 

Dumnezeu doreşte, în preamărea Sa dragoste de 
oameni, mântuirea tuturor. In schimb diavolul, 
duşmanul mântuirii, duce luptă de dezbinare asupra 
omului sub toate chipurile, din răzbunare, invidie şi ură. 

Prin marea lor necredinţă şi apostazie, ecumeniştii 
astupă porţile mântuirii în Biserica lui Hristos - Biserica 
Ortodoxă singura arcă a salvării sufletelor, împiedicând 

pe cei sinceri să vadă pe Hristos drept singura Cale a 
mântuirii. 



în concluzie, din dragoste de Hristos, respingem 
ecumenismul, cu dorinţa de a arăta - neortodocşilor 
creştini şi celor de altă religie -, bogăţia dăruită nouă 
tuturor de Hristos Dumnezeu în Sfânta Sa Biserică 
Ortodoxă, adică putinţa de a deveni şi de a fi mădulare 
ale Trupului Său. 





EXTRASE 
din lucrările Conferinţei 



1. Biserica Ortodoxă Sârbă şi ecumenismul. 

Episcop Artemie de Raska şi Prizren 

2. Este îndreptăţită participarea ortodocşilor la 
Consiliul Mondial al Bisericilor? 

PC Preot Prof.dr. Theodoros Zisis 



3. Ecumenismul în Biserica Ortodoxă Română. 

Ieromonah Visarion Moldoveanu 




BISERICA ORTODOXA SÂRBA 
ŞI ECUMENISMUL 

Episcopul Artemie de Raska şi Prizren 



Ecumenismul este un prunc născut la începutul 
secolului XX. A cunoscut o metamorfoză în Consiliul 
Mondial al Bisericilor la mijlocul veacului, pentru ca în 
prag de mileniu să-şi tragă ultima suflare, fiind respins 
cu tărie. Din nefericire, a supravieţuit acestei crize, 
continuând să tulbure Biserica lui Hristos şi în secolul 
XXI. 

Această Conferinţă teologică despre ecumenism, după 
smerita noastră părere, este una mult prea târzie, însă nu 
fără de nădejde. Aşadar, mulţumim lui Dumnezeu, 
precum şi tuturor celor ce s-au străduit să facă posibilă 
această aleasă întrunire, pentru că ne-au oferit ocazia 
dezbaterii problemelor ecumenismului din diferite 
perspective, lucru de mare folos tuturor Bisericilor 
Ortodoxe locale ca şi Bisericii în întregul ei, precum şi 
fiecărui creştin binecredincios. Credem că această 

întrunire va ajuta Biserica să adopte poziţia cuvenită, 
privitor la cea mai recentă şi mai primejdioasă erezie 
ecleziologică - pe care binecunoscutul teolog, părintele 
Iustin Popovici, a numit-o pan-erezie, deoarece adună 
toate ereziile cunoscute până acum în istoria Bisericii. 

Au fost şi încă vor mai fi multe discuţii la această 
aleasă adunare despre Biserica cea Una, Sfântă, 
Sobornicească şi Apostolească - Biserica Ortodoxă, cât şi 
despre noţiunea de ecumenism în sine. Prin urmare, nu 
vom insista mult asupra acestor concepte în expunerea 
noastră. întrebarea pe care o vom pune este: „în ce măsură 
şi în ce fel se opune Biserica Ortodoxă Sârbă ecumenismului? 
Prin cine şi în ce fel această opoziţie s-a manifestat şi se 
manifestă până în ziua de astăzi?" 

Conştiinţa că nici o biserică ortodoxă locală nu a rămas 
nepătată şi neatinsă de epidemia ecumenistă este un 
adevăr dureros. Unele au fost influenţate mai mult, altele 
mai puţin. Insă este mângâietor şi încurajator faptul că în 
fiecare biserică ortodoxă locală au existat şi încă mai sunt 
persoane şi obşti - pilde sfinte şi luminătoare -, care se 
opun cu stăruinţă, prin cuvântări şi scrieri, pătrunderii 
ecumenismului în deplinătatea Ortodoxiei 1 . Poate că 



1 Singura excepţie de la regulă este, din nefericire, Patriarhia Ecumenică - 
de fapt promotorul tuturor evenimentelor ecumeniste şi al tendinţelor 
globaliste. Până acum, nici un glas de opoziţie nu s-a făcut auzit dinăuntrul 
acestei biserici locale, sau vreo atitudine ce s-ar împotrivi activităţii 
ecumeniste a conducătorului şi a reprezentanţilor acestei biserici. Din 
contră, adesea se pot auzi doar vorbe de condamnare şi atacuri împotriva 

aceştia nu sunt mulţi, poate că nu sunt îndeajuns de 
legaţi unii cu ceilalţi şi nu sunt aliaţi într-o front comun 
de apărare, însă, mai înainte de toate, toţi aceşti luptători 
sunt uniţi cu Capul Bisericii, Domnul Iisus Hristos şi cu 
toţi Sfinţii Bisericii Ortodoxe - care de-a lungul secolelor 
s-au nevoit şi au luptat pentru neprihănirea credinţei 
ortodoxe - şi, prin sfinţi şi cu ajutorul lor, sunt uniţi unul 
cu celălalt. Aceasta ar putea fi „turma mică", pe care 
Domnul a mângâiat-o în Evanghelie, atunci când a zis: 
«Că a binevoit Tatăl vostru să dea vouă împărăţia» (Luca 
12.32). 

In Biserica Ortodoxă Sârbă, cel dintâi şi cel mai de 
seamă oponent al ecumenismului a fost şi rămâne 
părintele Iustin Popovici, de fericită pomenire, cel care 
ne-a întărit pe toţi prin cuvinte şi fapte de mărturisire, 
insuflând multora râvna sa. Părintele Iustin a exprimat 
lămurit poziţia sa teologică ortodoxă asupra 
ecumenismului, în binecunoscuta sa carte Biserica 
Ortodoxă şi ecumenismul 2 , unde a dat o definiţie scurtă, 
dar cuprinzătoare, ecumenismului: «Ecumenismul este 
numele de obşte pentru toate pseudo-creştinismele, pentru 
pseudo-bisericile Europei Apusene. în el se află cu inima lor 
toate umanismele europene cu papismul în frunte, iar toate 
aceste pseudo-creştinisme, toate aceste pseudo-biserici nu sunt 
nimic altceva decât erezie peste erezie. Numele lor evanghelic 



celor care, din cuprinsul Ortodoxiei, se străduiesc să păzească neprihănită 
„mărturisirea de credinţă" de nesănătoasa erezie ecumenistă. 
2 Publicată pentru prima dată la Tesalonic în 1974 

de obşte este acela de „pan-erezie" » . Părintele Iustin 
conturează aici cel mai bine întreaga anormalitate şi 
diformitate a ecumenismului, aşa cum se arată în timpul 
nostru, punându-1 să se reflecte în oglinda adevăratei 
Biserici a lui Hristos, cea Una. Iar aceasta a făcut-o 
înfăţişând învăţătura apostolică drept-slăvitoare despre 
Adevărata Biserică a lui Hristos, Biserica Apostolilor şi a 
Sfinţilor Părinţi, precum şi Sfânta Tradiţie, în chipul cel 
mai limpede şi plin de înţeles: „Numai dacă are cineva 
cunoaşterea adevărată şi deplină a învăţăturii lui 
Hristos îi este cu putinţă să discearnă cu uşurinţă şi să 
recunoască toate învăţăturile mincinoase şi eretice." 3 

Obârşiile ecumenismului ca mişcare de unire a 
creştinilor, progresul şi evoluţia sa istorică - precum şi 
feluritele curse în care au căzut şi continuă să cadă mulţi 
creştini ortodocşi, incluzând chiar şi o parte din cler şi 
mulţi episcopi -, au fost înfăţişate şi descrise sistematic de 
către ieromonahul Sava Janjic, din obştea Mănăstirii 
Decani, în cartea Ecumenismul şi vremea apostaziei 4 , unde 
ecumenismul este clar definit, mai înainte de toate, ca o 
„erezie ecleziologică", al cărei scop este să preschimbe 
Trupul lui Hristos (Biserica) într-o „organizaţie 
ecumenistă", lovind astfel la însăşi rădăcina credinţei 
ortodoxe - Biserica. De fapt, ecumenismul - potrivit 
părintelui Sava -, caută să „corecteze" arbitrar învăţătura 
dumnezeiesc-omenească a Domnului Hristos, reducând- 



3 Idem, p.218. 

4 Ekumenizam i vreme apostasije, Prizren (Kosovo), 1995. 

o la nivelul unui concept social, umanist şi pacifist, 
încercând să-L înlocuiască pe însuşi Hristos Dumnezeu 
cu omul european ateu şi secularizat. Din pricina văditei 
sale poziţii anti-ecumeniste, cartea părintelui Sava a fost 
atacată de către mulţi şi chiar interzisă la vânzare în 
librării şi pangare bisericeşti; totuşi, nimeni nu a încercat, 
cu atât mai puţin să fi izbutit, în a tăgădui sau a contesta 
oricare din lucrurile prezentate în ea. 

Mai recent, campionul opoziţiei şi rezistenţei anti- 
ecumeniste în Biserica Ortodoxă Sârbă a fost şi rămâne 
„Sfântul Cneaz Lazăr" 5 , o revistă publicată în Eparhia de 
Raska şi Prizren, în ultimii doisprezece ani. Aceasta 
urmăreşte cu atenţie toate evenimentele ecumeniste şi 
prezintă comentarii, articole, recenzii şi opinii ale tuturor 
celor pentru care păstrarea neîntinată a credinţei 
Ortodoxe reprezintă grija cea de căpătâi în viaţă, virtute 
mai importantă decât însăşi viaţa. Publicaţia găzduieşte 
articole de combatere şi traduceri ale scrisorilor, 
hotărârilor şi mărturiilor mănăstirilor din Sfântul Munte 
asupra feluritelor probleme. Când în domeniul teologiei 
se afirmă „ecumenicizarea practică" - atunci dialogul 
dintre ortodocşi şi neortodocşi încalcă hotarul şi pune în 
discuţie adevărul credinţei ortodoxe şi neprihănirea 
Bisericii -, vocea conştiinţei se face auzită mai întâi la 
monahii Sfântului Munte, apoi la diverşi profesori şi 
studenţi teologi din Tesalonic, din Atena, respectiv din 



5 în limba sârbă Sveti Knez Lazar. 

rândul altor biserici ortodoxe. „Sfântul Cneaz Lazăr" 
prezintă astfel de studii, apeluri şi proteste în paginile 
sale, lucrări ce contribuie mult la întărirea rezistentei 
împotriva ecumenismului în inima Bisericii Ortodoxe 
Sârbe. Printre aceste texte se numără şi cele ce au criticat 
hotărârile de la Balamand, împreună cu scrisoarea 
trimisă de Sfânta Chinotită a Sfântului Munte Athos către 
Preafericitul Patriarh Ecumenic Bartolomeu, la sfârşitul 
anului 1993, precum şi raportul Sfintei Chinotite a 
Sfântului Munte Athos asupra dialogului dintre 
ortodocşi şi anti-calcedonieni purtat la Chambesy, în 
noiembrie 1993 şi multe altele. 

Şi din partea unor persoane şi obşti creştineşti 
dinlăuntrul Bisericii Ortodoxe Sârbe există numeroase 
studii şi atitudini asemănătoare. Demn de menţionat este 
un text al monahului Ilie, intitulat „Ceva mai rău decât 
ecumenismul" 6 , în care se prezintă mărturii zguduitoare 
despre rugăciunile ecumeniste făcute împreună de 
ortodocşi, romano-catolici şi musulmani, la începutul 
anului 1992, în Bosnia şi Herţegovina. Legat de aceasta, 
eparhia noastră a scris un scurt comentariu numit 
„Dumnezeu nu poate fi corupt" 7 , în care se arată cum aceste 
încălcări ale Predaniei Sfinţilor Părinţi şi ale Canoanelor 
Sfintei Biserici Ortodoxe duc direct, cu îngăduinţa lui 
Dumnezeu, la conflicte inter-etnice şi vărsare de sânge. 



6 Nesto gore i od ekumenizma. 

1 Bog se ne da ruziti de Episcopul Artemije de Raska şi Prizren. 

Problema ecumenismului şi atitudinea Bisericii 
Ortodoxe Sârbe, precum şi problema participării ca 
membru în Consiliul Mondial al Bisericilor, au fost de 
asemenea un subiect frecvent de discuţie, în toţi aceşti 
ani, pentru Sfânta Adunare al Episcopilor. Am fost 
adesea iniţiatorul şi coordonatorul acestor discuţii, prin 
comunicatele şi articolele publicate în revista „Sfântul 
Cneaz Lazăr". 

Acesta a fost chiar motivul pentru care Sfântul Sinod 
al Episcopilor a emis o Hotărâre 8 la sfârşitul anului 1994, 
spre a ne chema să prezentăm o scurtă trecere în revistă a 
istoriei Consiliului Mondial al Bisericilor, precum şi 
examinarea prezenţei Bisericii Ortodoxe Sârbe în CMB. 
Dând curs acestei hotărâri a Sfântului Sinod, în mai 1995 
am prezentat Sfintei Adunări Episcopale următorul 
raport din care, nădăjduim, poziţia personală faţă de 
CMB şi ecumenism va fi limpede înţeleasă. 

S-a explicat, mai înainte de toate, că însuşi numele de 
„Consiliu Mondial al Bisericilor" este de neconceput, 
deoarece Sfinţii Părinţi ai celui de-al Doilea Sinod 
Ecumenic au statornicit că există doar „Una Sfântă, 
Sobornicească şi Apostolească Biserică", nu mai multe. Iar o 
răstălmăcire a acestor adevăruri de credinţă poate ridica 
sau crea orice gen de „consiliu" sau „uniune" cu un 
statut de super-biserică. 



Hotărârea nr. 3128, datată 17 noiembrie 1994. 

Apoi, pe scurt, s-a prezentat istoria creării CMB în 
1948, arătând cum îşi are rădăcinile într-o erezie modernă 
- a-tot-erezia numită ecumenism -, răspândită la sfârşitul 
secolul al XlX-lea în sânul protestantismului, pentru a 
răspunde crizelor sale ideologice. Abia mai târziu această 
mişcare şi ideile ei anti-ecleziale (precum aşa-numita 
„teorie a ramurilor") a ajuns să fie acceptată şi adoptată 
treptat de către unele biserici ortodoxe locale, care s-au 
alăturat CMB, devenind mai apoi membre organice. 

Biserica Ortodoxă Sârbă a rezistat timp îndelungat 
acestei ispite a ecumenismului. In cele din urmă, totuşi, a 
devenit şi ea membru al CMB, în 1965 şi, silindu-se să nu 
rămână în urma pildei date de celelalte biserici ortodoxe 
locale, care deveniseră anterior participante, s-a implicat 
activ în toate dialogurile şi activităţile ecumenice, 
indiferent cât de potrivnice erau tradiţiei Sfinţilor Părinţi 
şi rânduielilor canonice ale Bisericii Ortodoxe. 

In continuare se vor prezenta câteva extrase din 
raportul către Sfânta Adunare a Episcopilor. 

I. înfiinţarea C.M.B. 

1. 

însuşi numele de „Consiliu Mondial al Bisericilor" 
conţine întreaga erezie a acestei organizaţii pseudo- 
ecleziale. 

Biserica este Una şi Sobornicească şi în ea viază tot 
Adevărul, tot Harul şi toate cele pe care Domnul le-a 

adus cu El pe pământ şi le-a dăruit pentru mântuirea 
oamenilor. Biserica este Una şi Sobornicească pentru că îi 
adună pe toţi cei ce doresc mântuirea întru una, într-un 
întreg, care este Trupul Dumnezeu-Omului Hristos. Prin 
urmare, însăşi ideea unui „consiliu" sau a unei „uniuni" 
a bisericilor este de neconceput, inadmisibilă şi 
inacceptabilă cunoştinţei şi conştiinţei ortodoxe. 

2. 

Consiliul Mondial al Bisericilor s-a născut dintr-o 
erezie modernă - pan-erezia numită ecumenism. Astăzi 
fenomenul ecumenist nu mai este ceva nou şi 
necunoscut; s-a scris şi s-a vorbit destul de mult despre el 
vreme de decenii şi se poate spune că este un fenomen 
extrem de complex. Ecumenismul este, mai presus de 
toate, o erezie ecleziologică, deoarece loveşte la însăşi 
rădăcina Credinţei Ortodoxe - în alcătuirea Sfintei 
Biserici, încercând să o preschimbe într-o „organizaţie 
socială", golită de toate însuşirile divino-umane ale 
Trupului lui Hristos, pregătind astfel calea pentru 
venirea lui Antihrist. 

Temeliile ecumenismului au fost puse în Anglia încă 
din anul 1897, la Conferinţa celor 194 de cardinali 
anglicani de la Lambeth. La această întrunire au fost 
formulate principiile de bază ale viitoarei uniri 
ecumeniste a „bisericilor" creştine. Conferinţa de la 
Lambeth a definit un minim dogmatic, adică unitatea va fi 
regăsită în baza comună de învăţături teologice. Potrivit 

acestei concepţii, numitorul comun ar trebui căutat în 
Sfânta Scriptură (însă în afara contextului Sfintei 
Tradiţii), în Simbolul de credinţă de la Niceea şi 
Constantinopol, şi în doar două taine: Botezul şi 
Euharistia. Pe lângă acestea, s-a pus accentul pe aşa- 
numitul „Principiu al toleranţei", privind învăţăturile 
celorlalte „biserici", în pregătirea introducerii unui 
„compromis al dragostei". A treia invenţie a Conferinţei 
de la Lambeth a fost vestita „teorie a ramurilor", 
provenită din afirmaţia că Biserica lui Hristos este, 
prezumtiv, un arbore cu multe ramuri, toate aceste 
ramuri fiind egale unele cu altele, reprezentând 
manifestarea Bisericii celei una doar în unitatea lor 
colectivă. 

O dată sădită, sămânţa cea rea s-a răspândit cu 
repeziciune. Până la începutul secolului al XX-lea, 
„bisericile" protestante au organizat în 1919 un Congres 
Misionar Mondial la Edinburgh, unde s-a hotărât 
organizarea unei mişcări creştine mondiale care să se 
ocupe de chestiunile credinţei şi organizării bisericii. In 
acelaşi timp era activă şi mişcarea „Viaţă şi lucrare", a 
cărei misiune era să realizeze unitatea creştinilor prin 
cooperarea lor asupra chestiunilor vieţii practice. Din 
aceste două mişcări exclusiv protestante, unite mai apoi 
în 1948, la prima Adunare Generală de la Amsterdam ia 
fiinţă Consiliul Mondial al Bisericilor cu sediul la 
Geneva. Din nefericire, la această adunare au fost 
prezente şi câteva biserici ortodoxe, printre care 

Patriarhia Ecumenică, Biserica Ciprului, Biserica Greciei 
şi Mitropolia Rusă din America. 

3. 

Din păcate, unii ierarhi şi teologi ortodocşi nu au 
rezistat acestei ispite a modernismului şi secularismului 
multă vreme, şi curând s-au infectat cu ea. Dintre 
bisericile ortodoxe, prima care a făcut concesii 
ecumenismului a fost Patriarhia Constantinopolului, încă 
din ianuarie 1920, prin Enciclica ei „Către bisericile lui 
Hristos de pretutindeni", unde, pentru întâia dată, numele 
de „biserici" este acordat în mod egal tuturor feluritelor 
credinţe eretice. 

Astfel, încă de la începutul acestei nefericite enciclice, 
se zice: „...apropierea între diferitele Biserici creştine şi 
frăţietatea între ele nu sunt excluse de către diferenţele de 
doctrină care există între ele..." Enciclica susţine mai apoi 
necesitatea de a lucra pentru „pregătirea şi avansarea acestei 
uniri binecuvântate"; numeşte felurite grupări eretice 
„biserici care nu mai trebuie să se socotească unele pe altele a fi 
străine şi venetice, ci înfrăţite, făcând parte din casa lui 
Hristos" şi „împreună moştenitoare, mădulare ale aceluiaşi 
trup şi părtaşi făgăduinţei lui Dumnezeu în Hristos (Efeseni 
3:6)". Ca prim pas practic în dragostea şi încrederea 
reciprocă s-a considerat a fi necesar ca Biserica Ortodoxă 
să primească Calendarul Nou (gregorian), „pentru ca 
prăznuirea marilor sărbători creştine să se facă în acelaşi timp 
de către toate bisericile". Această cerinţă a fost împlinită 

curând de către Patriarhia Constantinop olului (şi mai 
apoi de alte câteva Biserici Ortodoxe locale), plătind un 
preţ scump: schisma internă, atât între Biserici, cât şi între 
credincioşi. 

Alte biserici ortodoxe au rezistat pentru o vreme 
acestei ispite. îndeosebi Patriarhia Moscovei a arătat 
precauţie în privinţa ecumenismului. Congresul 
Episcopilor Bisericilor Ortodoxe locale ţinut la Moscova 
între 8-18 iulie 1948, cu ocazia aniversării a 500 de ani de 
la proclamarea autocefaliei Bisericii Ruse, a dat mărturie 
despre aceasta. Reprezentanţii Bisericilor Alexandriei, 
Antiohiei, Rusiei, Serbiei, României, Georgiei, Bulgariei, 
Poloniei, Cehoslovaciei şi Albaniei, care au luat parte la 
întrunire, au respins participarea la Mişcarea Ecumenică 
Mondială şi CMB (care tocmai se înfiinţase), 
condamnându-le ca eretice. 

4. 

Totuşi, această râvnă a ortodocşilor în a propovădui 
Adevărul lui Dumnezeu despre Biserică nu a durat mult. 
Doar la patru ani de la alcătuirea Consiliului Mondial al 
Bisericilor, în 1952, Patriarhul Athenagoras al 
Constantinopolului a emis o enciclică, chemând toţi 
conducătorii bisericilor ortodoxe locale să se alăture 
Consiliului Mondial al Bisericilor. In pofida faptului că 
motivele unui astfel de îndemn erau extrem de banale, 
umaniste şi nebisericeşti (de pildă, „apropierea 
oamenilor şi a naţiunilor" cu scopul „confruntării marilor 

probleme care preocupă întreaga omenire"), în decursul 
aceluiaşi an (1952), unele biserici ortodoxe s-au grăbit să 
se alăture CMB. Patriarhia Ecumenică şi-a trimis 
reprezentanţi permanenţi la sediul CMB de la Geneva. In 
1959, Comitetul Central al CMB s-a întâlnit cu 
reprezentanţi ai tuturor Bisericilor Ortodoxe în insula 
Rhodos. De atunci, ecumenismul a trecut de zidurile 
Ortodoxiei şi a început, precum un cancer, să o roadă 
dinăuntru. După întâlnirea de la Rhodos, ortodocşii au 
început să se întreacă unii cu alţii care să fie mai 
ecumenist. 

începând din 1961, ecumeniştii ortodocşi au început să 
convoace o serie de conferinţe, cu scopul realizării 
telurilor lor unioniste. Astfel, în 1964, s-a ţinut la Rhodos 
o a treia conferinţă, unde s-a hotărât să se poate dialoguri 
cu ereticii „de pe baze egale" şi fiecare biserică ortodoxă 
locală era silită să stabilească, independent, „relaţii 
frăţeşti" cu ereticii. Conducătorul tuturor acestor planuri 
ecumeniste a fost Patriarhul Athenagoras, care a iniţiat o 
serie de întâlniri cu Papa Romei, a săvârşit ridicarea 
reciprocă a anatemelor din 1054, a condus rugăciuni în 
comun ş.a., fiind urmat mai apoi de succesorii şi asistenţii 
săi, arhiepiscopii Iacov al Americii de Nord şi de Sud, 
Stelian al Australiei, Damaschin al Genevei şi mulţi alţii. 

Lucrul asupra agendei ecumenice a fost însoţit de 
declaraţii separate ale unor reprezentanţi individuali ai 
Bisericilor Ortodoxe, în afara celor aparţinând Scaunului 
Constantinopolei - declaraţii care nu au nimic în comun 

cu poziţiile şi învăţăturile Sfinţilor Părinţi. Hotarele 
aşezate de Părinţii noştri între adevăr şi minciună, 
lumină şi întuneric, Hristos şi Veliar au fost încălcate. 
Sarcina de căpătâi a tuturor manifestărilor de dragoste 
sentimentală (în esenţă, reciproc ipocrită) presupus 
arătată în aceste declaraţii a fost de a dezvolta în rândul 
creştinilor ortodocşi conştiinţa că sunt fraţi în Hristos cu 
neortodocşii şi împreună-mădulare ale adevăratei Biserici 
a lui Hristos cea una. Acestea au fost afirmate la întruniri 
şi conferinţe, tipărite în cărţi şi reviste, şi emise la radio şi 
televizor. Şi toate acestea duc mai devreme sau mai 
târziu către „un singur Potir", adică la împărtăşirea în 
comun (intercommunio), scopul de căpătâi al aşa-zisului 
„dialog al iubirii". Potrivit părintelui Iustin Popovici, 
acesta este de fapt „cea mai vicleană trădare a Domnului 
Hristos este trădarea lui Iuda şi trădarea întregii Bisericii a lui 
Hristos". 

II. Biserica Ortodoxă Sârbă 
se alătură CMB 

Urmând exemplului dat de celelalte biserici ortodoxe 
locale, îndeosebi de Patriarhia Constantinopolei, Biserica 
Ortodoxă Sârbă a făcut încă de la început eforturi să se 
ţină în pas cu vremurile. Deşi nu era încă formal membră 
a CMB, a iniţiat contacte strânse şi dese cu acest „consiliu 
al ereziei" - aşa cum 1-a numit părintele Iustin -, şi a 
început să primească vizite oficiale din partea membrilor 

CMB, mai ales persoane responsabile cu asistenţa inter- 
eclezială, precum d-1 Tobias, d-1 Maxwell şi d-na 
Meyhoffer, iar în cele urmă secretarul general, d-1 Visser't 
Hooft. 

Deşi este adevărat că Biserica Sârbă nu a avut un 
reprezentant oficial observator la cea de-a Doua Adunare 
a CMB din Evanston - S.U.A., în 1954, la a Treia Adunare 
de la New Delhi, din 1961, a trimis o delegaţie de trei 
membri (condusă de episcopul Visarion). La această 
adunare a avut loc o răsturnare totală de poziţie în 
privinţa participării bisericilor ortodoxe locale. Aparent 
sub presiunea guvernului comunist sovietic, Patriarhia 
Moscovei şi toate Bisericile din ţările satelite au devenit 
membri ai CMB. S-au alăturat, în acelaşi timp, 
Patriarhiile Moscovei, Georgiei, României şi Bulgariei, 
precum şi Bisericile Poloniei şi Cehoslovaciei. 

Biserica Sârbă a devenit membră CMB pe „uşa din 
spate", într-un fel oarecum dezonorabil - şi anume, 
secretarul general al CMB, W.A. Visser't Hooft a făcut o 
vizită în Serbia şi a propus Bisericii Ortodoxe Sârbe să 
devină membră, fără să iscălească neapărat anumite 
documente teologice care erau neîntemeiate dogmatic şi 
canonic. Sfântul Sinod al Bisericii Ortodoxe Sârbe de la 
acea vreme (nu Adunarea Episcopilor), în frunte cu 
Patriarhul Gherman, a hotărât ca Biserica Sârbă să devină 
membru CMB. Acest lucru a fost acceptat şi făcut oficial 
la o întrunire la Comitetul Central al CMB din Africa, în 
1965. Mai apoi, Biserica Sârbă, precum celelalte Biserici 



Biserica Ortodoxă Sârbă şi ecumenismul 57 

Ortodoxe, a devenit membru organic al CMB. Prin 
reprezentanţii noştri oficiali (episcopi şi teologi) s-a 
participat la toate adunările, congresele, simpozioanele, 
întrunirile, rugăciunile şi cele petrecute ulterior la CMB, 
care au fost încuviinţate fără comentarii. Rodul acestei 
participări s-a reflectat într-un anumit ajutor material, pe 
care Biserica Ortodoxă Sârbă 1-a primit periodic de la 
CMB, sub forma medicamentelor, a asistenţei medicale şi 
a stabilirii anumitor persoane în Elveţia, a burselor de 
studii şi a donaţiilor financiare pentru anumite scopuri şi 
nevoi concrete ale Bisericii Ortodoxe Sârbe, cum ar fi 
construirea unei noi clădiri a Şcolii de Teologie. Am plătit 
pentru aceste firimituri de asistenţă materială cu 
pierderea, în plan duhovnicesc, a neprihănirii credinţei 
noastre, a înrâuririi canonice şi a credincioşiei faţă de 
Sfânta Tradiţie a Bisericii Ortodoxe. 

Prezenţa reprezentanţilor noştri şi a reprezentanţilor 
ortodocşi, în general, la felurite întruniri ecumenice nu 
are nici o îndreptăţire canonică. Nu am mers acolo pentru 
a mărturisi deschis, cu curaj şi cu tărie, Adevărul veşnic 
şi neschimbat al Credinţei şi Bisericii Ortodoxe, ci pentru 
a face compromisuri şi a încuviinţa, mai mult sau mai 
puţin, toate hotărârile şi formulările prezentate de către 
neortodocşi. Aşa am ajuns în cele din urmă la Balamand, 
Chambesy şi Assisi, care, luate în întregime, reprezintă 
apostazie şi trădare clară faţă de Sfânta Credinţă 
Ortodoxă. 

In toată această perioadă de declin a Bisericii Sfântului 
Sava în toate privinţele, singurul glas care se putea auzi 
era cel al părintelui Iustin din Celie, care a fost şi rămâne 
conştiinţa veghetoare şi statornică a Bisericii Ortodoxe 
Sârbe. Simţind cu adâncime şi trăind liturgic duhul 
Adevărului apostolic şi patristic, el a scris în ce priveşte 
„lucrarea" ecumenistă a Patriarhului Athenagoras: „Şi 
Patriarhul Constantinopolului? Cu purtarea sa neo-papală, 
prin vorbele şi faptele sale, a smintit conştiinţele ortodoxe timp 
de decenii, părăsind Adevărul unic şi atot-mântuitor al 
Bisericii şi Credinţei Ortodoxe, recunoscându-l pe Pontifex 
Maximus de la Roma cu mândrie diavolească..." 

Aceste cuvinte exprimă o poziţie matură, sinceră şi 
patristică despre un patriarh eretic şi un diagnostic precis 
al intenţiilor de căpătâi ale Constantinopolului, care sunt 
exprimate până în ziua de astăzi de urmaşii Patriarhului 
Athenagoras sub ochii şi cu consimţământul tacit al 
oficialilor celorlalte biserici ortodoxe. Oare ce ar zice 
astăzi părintele Iustin? 

Singurul lucru bun din toate acestea este că 
reprezentanţii şi participanţii noştri oficiali la diverse 
reuniuni ecumenice, atunci când se întorc acasă nu scriu 
sau publică nimic în presa bisericească despre hotărârile 
semnate, cu care să otrăvească poporul ortodox. Adesea, 
chiar şi noi, episcopii reuniţi în Adunare nu primim 
vreun raport oficial din partea fraţilor noştri episcopi care 
ne reprezintă, lucru pe care îl socotesc a fi inacceptabil. 

Luând în considerare toate cele afirmate mai sus, pe de 
o parte, şi veşnica măsură evanghelică care nu greşeşte 
când zice că „orice pom se cunoaşte după roadele sale", 
pe de alta, este limpede ca lumina zilei ce trebuie să 
facem. 

Chiar la această Adunare trebuie să dăm o hotărâre, ca 
Biserica Ortodoxă Sârbă să se retragă din CMB şi din 
toate organizaţiile similare (precum Consiliul European 
al Bisericilor ş.a.) şi să înceteze a mai lua parte la toate 
întrunirile ecumenist-ateiste. 

Acest lucru trebuie făcut din următoarele motive: 

1. Din ascultare de Sfântul Apostol Pa vel, care 
sfătuieşte şi porunceşte: „Pe omul eretic, după prima şi a 
doua mustrare, leapădă-l" (Tit 3:10) 

2. Pentru a arăta ascultare de toate Sfintele Canoane 
ale Bisericii Ortodoxe, împotriva cărora acum am 
păcătuit cu mult. 

3. Deoarece nu există nici măcar un Sfânt Părinte al 
Bisericii care să ne fi slujit, prin învăţăturile, viaţa şi 
faptele sale, ca exemplu pentru a ne îndreptăţi alăturarea 
şi rămânerea pe mai departe în organizaţia anti- 
bisericească a CMB şi în celelalte asemenea. 

4. De dragul mântuirii sufletelor noastre, a sufletelor 
turmei ce ni s-a încredinţat, pe care am smintit-o grav şi 
am rănit-o duhovniceşte prin ecumenicizarea noastră de 
până acum, precum şi de dragul tuturor celor ce sunt 
încă în afara Corăbiei Mântuirii - una, sfântă, 
sobornicească şi apostolească Biserică Ortodoxă. O 

asemenea acţiune hotărâtă şi clară din partea noastră i-ar 
putea ajuta în căutarea şi aflarea adevărului şi a cărării 
către mântuire, mai mult decât continuarea asocierii 
noastre fără de culoare şi fără de Dumnezeu cu ei. 

III. Hotărârea de retragere 

La doi ani după raportul nostru, Sfânta Adunare a 
Episcopilor Bisericii Ortodoxe Sârbe a hotărât în Sfântul 
Sinod întrunit în mai-iunie 1997, ca Biserica Sârbă să se 
retragă din CMB, adică a hotărât ca Biserica Sârbă să nu 
mai fie membru organic al acestei organizaţii. In 
explicarea acestei hotărâri, episcopii au afirmat că 
Consiliul Mondial al Bisericilor a fost creat ca o 
exprimare a dorinţei de întemeiere a unei „biserici unite", 
îndeosebi în rândul fracţiunilor din lumea protestantă 
(începând cu 1910). Precum am văzut, bisericile ortodoxe, 
fiecare în felul său, au participat regulat la aşa-zisa 
Mişcare Ecumenică, îndeosebi după 1920, pentru a 
împlini porunca lui Hristos „ca toţi să fie una" (Ioan 
17:11). 

La începuturi, au participat la ecumenism teologi de 
seamă, precum Sfântul episcop Nicolae al Zicăi, 
episcopul Irineu Cirici al Backăi, episcopul Irineu 
Djordjevici al Dalmaţiei, protoprezviterul Gheorghe 
Florovski, preotul Dumitru Stăniloae şi alţii. Cu fiecare 
ocazie, ei mărturiseau hotărât Veşnicul Adevăr şi poziţia 
teologiei ortodoxe: „fără unitate de credinţă nu există unitate 

în Biserică - Trup divino-uman al lui Hristos, şi nici nu va 
putea exista vreodată". La toate întrunirile şi adunările 
ecumenice, sfinţiile lor şi-au desprins poziţiile şi 
hotărârile lor ortodoxe, în concluzii separate. Doar mai 
târziu, după formarea CMB, acest principiu a fost treptat 
abandonat şi reprezentanţii ortodocşi şi-au amestecat tot 
mai mult opiniile cu concluziile şi deciziile comune, în 
esenţă neortodoxe. Acest fapt se dovedeşte mai ales prin 
lucrarea prezentată Sinodului Bisericii Ortodoxe Sârbe, 
care explică şi îndreptăţeşte hotărârea de retragere din 
CMB precum urmează: 

• Pentru că CMB a început să îşi neglijeze în activităţile 
sale poziţia iniţială în ce priveşte unitatea de credinţă, ca o pre- 
condiţie a unităţii Bisericii; 

• Pentru că acest Consiliu a început să aibă natura şi 
statutul unei super-biserici şi se comportă în duhul acesta, 
acceptând practic în activităţile sale teoria anglicană „a 
ramurilor", inacceptabilă pentru Ortodoxie, şi mai recent 
numită teoria „tradiţiilor creştine", potrivit căreia „tradiţiile" 
unor secte protestante (create, de pildă, în secolul trecut) sunt 
egale şi socotite la fel cu Tradiţia vie a Bisericii Ortodoxe 
Răsăritene, care există neîntrerupt din timpurile apostolice; 

• Pentru că CMB este tot mai influenţat de secularism; 

• Pentru că prin organizarea CMB, în care comunităţile 
protestante deţin majoritatea covârşitoare, Biserica Ortodoxă 
nu poate fi reprezentată corespunzător devenind minoritară şi 
fără putere în a influenţa hotărârile CMB; 

• Deoarece chestiunile credinţei şi rânduielilor, precum şi 
unitatea în credinţă şi în adevărata şi unica Biserică a lui 
Hristos sunt tot mai neglijate în cercurile oficiale al CMB, din 
pricina pragmatismului şi a politicilor seculare de zi cu zi; 

• Pentru că cercurile oficiale ale mişcării ecumenice sunt 
dominate de duhul şi organizarea sincretismului religios, în 
implementări şi expresii practice (îndeosebi după adunările 
generale de la Uppsala şi Canberra); 

• Pentru că în loc să încerce a reduce deosebirile 
dogmatice şi canonice existente, în duhul ecumenismului, unii 
din cei mai importanţi membri ai CMB (cum ar fi Biserica 
Anglicană) introduc noi tradiţii şi practici „bisericeşti" pe care 
le îndreptăţesc canonic, obiceiuri care primejduiesc învăţăturile 
evanghelice şi întreaga tradiţie creştină a Răsăritului şi a 
Apusului (de exemplu, hirotonirea femeilor în „episcopi" şi 
„preoţi"), creând o „neo-biserică" cu ordine, ecleziologie şi 
morală cu totul apostată; 

• Pentru că CMB tolerează în rândul membrilor săi unele 
comunităţi creştine care acceptă şi binecuvântează practici 
sexuale nefireşti şi împotriva naturii (cununia persoanelor de 
acelaşi sex - lesbiene, homosexuali) ce sunt „ruşine chiar şi a le 
auzi"; 

• Pentru că acest duh ecumenist, sincretist şi secularist 
se transmite şi în anumite cercuri ortodoxe, îndeosebi în rândul 
diasporei şi în zonele mixte, unde inter- comuniunea şi 
rugăciunile împreună cu neortodocşii au devenit o practică 
frecventă - o practică care tăgăduieşte însăşi învăţăturile 

Sfinţilor Părinţi privind gândirea şi vieţuirea în Biserică 
(având o lucrare de zdruncinare asupra firii Bisericii); 

• Pentru că apartenenţa organică în CMB pricinuieşte 
sminteală şi dezbinări puternice în rândul bisericilor ortodoxe 
locale slăbind unitatea Ortodoxiei (în loc să contribuie la 
unitatea pan-creştină, acest fel de participare primejduieşte 
direct unitatea din sânul Bisericii Ortodoxe, lăsând deoparte 
ereticile învăţături promovate prin aceste participări!); 

• Pentru toate motivele amintite mai sus, Biserica 
Ortodoxă Sârbă, mărturisitoarea şi păzitoarea credincioasă 
(împreună cu celelalte biserici ortodoxe locale) a credinţei şi 
învăţăturii Bisericii celei una, sfinte, soborniceşti şi apostolice a 
lui Hristos, îşi anunţă retragerea din CMB şi renunţă la a mai 
fi MEMBRU ORGANIC al acestei organizaţii (aşa cum au 
hotărât Patriarhia Ierusalimului şi Biserica Georgiei). Făcând 
acestea, totuşi, Biserica Sârbă nu renunţă să continue a lucra 
pentru „unirea tuturor" şi să continue a coopera cu toţi, 
incluzând lucrul împreună cu CMB în domeniul umanitar, 
precum şi în alte domenii de răspundere inter- creştină, pentru 
pace, dreptate şi unitate între oameni şi statele lumii. 

• Ţinând cont că această hotărâre va influenţa nu doar 
viaţa şi misiunea Bisericii Sârbe, ci şi a Ortodoxiei în general şi 
misiunea mântuitoare a Bisericii în lume, Adunarea 
Episcopilor Bisericii Sârbe a hotărât ca înainte de retragerea 
definitivă, să trimită mai întâi aceste poziţii şi temeiuri 
Patriarhului Ecumenic al Constantinopolei şi tuturor 
conducătorilor bisericilor ortodoxe locale, cu propunerea şi 
cererea ca să fie convocată cât mai curând o Conferinţă Pan- 

Ortodoxă, privind participarea viitoare a Bisericilor Ortodoxe 
în general la Consiliul Mondial al Bisericilor. Doar după 
această consultare, biserica noastră locală va adopta o poziţie 
finală asupra chestiunii şi o va împărtăşi tuturor." 

IV. Zădărnicirea hotărârii la 
„Summitul de la Tesalonic" 

Din nefericire, a devenit limpede că propunerile 
Adunării Bisericii Ortodoxe Sârbe au anulat toate 
motivele pentru o retragere finală şi permanentă din 
CMB. 

Summitul de la Tesalonic al reprezentanţilor tuturor 
Bisericilor Ortodoxe s-a ţinut mai apoi la puţină vreme, 
însă „concluziile" sale au împiedicat Biserica Ortodoxă 
Sârbă să-şi ducă la îndeplinire hotărârea din 1997, de a 
renunţa la apartenenţa şi colaborarea cu CMB. 

A fost ca şi cum scopul consultării era de a diminua şi 
invalida hotărârea Bisericii Ortodoxe Sârbe. Şi, desigur, 
chiar în anul următor, în 1998, Adunarea Bisericii 
Ortodoxe Sârbe a oferit un răspuns nou la întrebarea 
ridicată. Acest al doilea răspuns, potrivit interpretării 
canonistului ortodox Zeljko Kotoranin, „nu a fost 
teologic, ci politic". 

A constat, mai întâi de toate, în refuzul Adunării de a- 
şi proteja Hotărârea de falsificare şi tăgăduire, motivând 
eşecul punerii în aplicare, iar în al doilea rând, în 
adoptarea concluziilor de la Tesalonic şi trimiterea unei 

delegaţii a Bisericii Sârbe la Adunarea CMB de la Harare, 
Zimbabwe. 

Pe de altă parte, esenţa concluziilor întrunirii de la 
Tesalonic a fost urmărirea unei reorganizări din temelii a 
CMB, care nu s-a petrecut nici până în ziua de astăzi. 
Aceste „concluzii", prin urmare, au rămas „literă 
moartă". CMB nu s-a reorganizat în nici un fel, nu a 
devenit mai apropiat de Biserica Ortodoxă a lui Hristos, 
dar nici vreo altă biserică ortodoxă locală (inclusiv cea 
sârbă) nu s-a mai retras din CMB. Motivările şi 
îndreptăţirile retragerii din CMB (aşa cum au fost 
prezentate în hotărârea Adunării Bisericii Ortodoxe 
Sârbe) sunt valabile pe mai departe, precum sunt, din 
păcate, şi urmările ecleziologice dăunătoare care provin 
din această apartenenţă. 

Astfel, prin al doilea răspuns, Adunarea Bisericii 
Ortodoxe Sârbe, renunţând la hotărârea precedentă (din 
1997) şi la împlinirea ei, a continuat să-şi extindă 
participarea organică ca membru egal al Consiliului 
Mondial al Bisericilor, ducându-se pe sine, dimpreună cu 
turma sa, pe calea pierzaniei. Pur şi simplu, continuarea 
apartenenţei Bisericii Ortodoxe Sârbe la CMB nu este şi 
nu poate fi bineplăcută lui Dumnezeu. Cei mai 
răspunzători din Trupul Bisericii, episcopii, atrag asupra 
lor şi a turmei urgia lui Dumnezeu, sfidând învăţătura 
Bisericii şi încălcând rânduiala Sfintelor Canoane. 
Conceptul eretic al „ecumenismului evanghelic" - 

Evanghelia fără Hristos, mântuirea fără Biserică - este de 
neacceptat pentru o conştiinţă ortodoxă sănătoasă. 



V. Apelul de la Sopocani 

Este mângâietor faptul că în Biserica Ortodoxă Sârbă, 
în pofida şovăirilor arătate de Sfântul Sinod al 
Episcopilor, există încă cei ce nu s-au împăcat cu acest 
deznodământ şi continuă să se împotrivească deschis şi 
curajos ecumenismului eretic, precum şi celor care-1 
susţin, expunându-se adesea persecuţiei făţişe din partea 
unor episcopi. Merită să pomenim câteva nume 
binecunoscute sârbilor. Pe lângă Zeljko Kotoranin, pe 
care l-am citat deja, îi avem pe Rodoljub Lazici, Miodrag 
Petrovici, Vladimir Dimitrievici, preotul Boban 
Milenkovici şi alţii. Curajoşii călugări şi maici din 
aproape toate eparhiile Bisericii Ortodoxe Sârbe sunt cei 
mai statornici în împotrivirea lor faţă de ecumenismul 
„practic". 

Conglăsuirea tuturor luptătorilor pentru neprihănirea 
credinţei şi dreapta mărturisire a Bisericii Ortodoxe a 
putut fi auzită la întâlnirea de la Mănăstirea Sopocani, 
ţinută în februarie 2001. Din partea acestei adunări de 
monahi, preoţi şi fii credincioşi ai Bisericii Ortodoxe, 
călăuziţi de grijă şi dragoste pentru predania Sfântului 
Sava, a fost trimis un „Apel-declaraţie" către Sfântul Sinod 

al Episcopilor Bisericii Ortodoxe Sârbe, după cum 
urmează: 

• Să se ducă la îndeplinire Hotărârea din 1997 privind 
retragerea Bisericii noastre din CMB, fără întârziere, 
arătându-se că fiecare Biserică Ortodoxă locală are autoritatea 
de a îndeplini o astfel de hotărâre de una singură, precum 
individual s-au alăturat CMB. Concluziile „Summitului de la 
Tesalonic" nu sunt şi nu pot fi o piedică pentru aceasta; 

• Să se reexamineze atitudinea faţă de romano- catolicism 
- pe care toţi Sfinţii Părinţi şi Dascăli ai Bisericii, de la Fotie 
cel Mare, la Marcu al Efesului şi Iustin (Popovici) din Celie îl 
socotesc erezie nu „biserică soră" -, şi să înceteze toate 
rugăciunile care se fac în comun cu romano-catolicii şi Papa 
Romei sub masca „dragostei frăţeşti"; 

• Să nu primească sub nici o pricină vizita anunţată a 
Papei către Biserica Sârbă şi să se pună capăt anumitor cereri 
(tot mai des auzite) de introducere a noului calendar, deoarece 
o astfel de încercare ar pricinui o mare schismă înăuntrul 
Bisericii noastre, aşa cum s-a întâmplat în toate bisericile 
ortodoxe locale care au introdus noul calendar; 

• Să se înfiinţeze un dialog inter-bisericesc în Biserica 
Ortodoxă Sârbă privind toate problemele teologice 
controversate ale vieţii duhovniceşti, deoarece lipsa unui dialog 
bine-intenţionat este pricina dezbinărilor dintre ortodocşi, 
creând tabere de susţinători a felurite şcoli teologice şi 
pastorale, multe dintre acestea introducând inovaţii străine 
Sfintei Predanii. 

VI. Concluzie: 
o adunare a trâmbiţelor 

In cele din urmă, întâlnirea de la Sopocani îşi încheie 
Apelul prin cuvintele Sfântului Ierarh Nicolae 
Velimirovici despre râvnă şi trezvie în lupta pentru 
mântuirea sufletului: 

„Dacă zice cineva: pentru Biserica noastră primejdia era în 
trecut, iar astăzi primejdia a dispărut, se înşeală amarnic. Este 
un trâmbiţaş care cântă să ne adoarmă. în veacul acesta avem 
trebuinţă de cât mai mulţi trâmbiţaşi care să cânte pentru a ne 
trezi, pentru a deştepta, pentru a ne pregăti, pentru a ne păzi 
pe sine. Căci nevrednicul de pomenire act, pe care clerul şi 
poporul nostru l-a împiedicat să se întrupeze într-o lege 
[referire la Concordatul din 1937] încă mai bântuie pământul 
precum o nălucă, precum o umbră - tulburând, tulburând, 
tulburând. " 

Vrem să ne încheiem prezentarea dorind în rugăciune 
ca adunarea noastră de la Tesalonic, Conferinţa Inter- 
Ortodoxă asupra Ecumenismului, să devină o adunare a 
trâmbiţaşilor , care, prin mărturia şi râvna lor, vor trezi 
conştiinţele adormite ale reprezentanţilor tuturor 
Bisericilor Ortodoxe locale, ca toţi împreună şi fiecare în 
parte, urmându-şi glasul lăuntric, să se retragă din 
Consiliul Mondial al Bisericilor şi să înceteze participarea 
la erezia ecumenismului. Astfel se va mărturisi înaintea 
întregii lumi că fără unirea în Biserica lui Hristos nu este 

mântuire, că în afara ei nu există nici o altă biserică, iar 
Biserica una, sfântă, sobornicească şi apostolică a fost, 
este şi va rămâne pururea Biserica Ortodoxă. 

Aceasta este singura slujire adevărată a aproapelui 
nostru, a celor de lângă noi, singura dragoste 
mântuitoare pentru toţi neortodocşii din veacul de acum, 
potrivit cuvintelor Părintelui Iustin Popovici: „Singura 
dragoste adevărată este cea care încredinţează aproapelui viaţa 
cea veşnică. " 

ESTE ÎNDREPTĂŢITĂ PARTICIPAREA 

ORTODOCŞILOR LA 

CONSILIUL MONDIAL AL BISERICILOR? 

PC Preot Prof.dr. Theodoros Zisis 



I. întru cele ale dogmei ortodoxe nu se admit 
abateri sau jumătăţi de măsură 



La întrebarea din titlu există trei răspunsuri. Primul 
dintre acestea este în totalitate negativ, de respingere a 
oricăror forme de participare. La celălalt capăt se găseşte 
răspunsul întru totul pozitiv, entuziast. Iar al treilea 
răspuns ar fi calea de mijloc: participăm şi trebuie să 
participăm la CMB, dar cu anumite condiţii. La prima 
vedere se pare că această cale de mijloc care evită 
extremele este cea mai potrivită. 

Este cunoscută învăţătura lui Aristotel despre calea de 
mijloc, despre virtute. Această învăţătură poate avea 
îndreptăţire în morală, în plan practic, însă ea nu se poate 
justifica deloc şi nu poate fi aplicată pe tărâmul credinţei 
creştineşti, al dogmei ortodoxe. Intre laşitate - care, în 
esenţă, arată micimea - şi răzvrătire - care vădeşte 
exagerarea, stă curajul, ca lăudabilă cale de mijloc. Insă, 
între credinţă şi necredinţă există ceva intermediar? Intre 
ascultarea de voia lui Dumnezeu şi neascultare ar putea 
cineva să traseze o linie comună, ca să evite extremele? 
De bună seamă că nu. Ori credem în Dumnezeu şi 
urmăm poruncile Lui, ori nu credem şi urmăm drumul 
voii noastre. In Ortodoxie se cere credinţă desăvârşită, 
mărturisită întru adevăr şi dreptate, până la capăt: cred în 
Dumnezeu şi îl iubesc din toată inima şi din tot cugetul şi din 
toate -puterile mele. Şi pun această credinţă a mea mai 
presus de tot şi de toate şi nimic nu o poate opri - nici un 
scop lumesc sau trupesc, nici măcar justificata grijă faţă 
de existenţa mea biologică nu poate fi pusă la socoteală. 
Dumnezeu nu ne iubeşte cu măsură, ci ne iubeşte atât de 
mult, încât a dat pe Fiul Său cel Unul Născut, Care a fost 
ascultător voii Tatălui nu cu măsură, ci până la cruce şi 
moarte. „Ascultător s-a făcut vană la moarte şi încă moarte ve 
cruce" . 

Sfatul lumesc dat Mântuitorului de către Apostolul 
Petru - pe când Iisus, pregătind pe ucenici, le-a vorbit 
despre Cruce şi despre moarte - acela că ar trebui poate 
să înţelegem, să discutăm, să mai lăsăm, pentru a nu se 

ajunge la răzvrătire împotriva stăpânirii, a arhiereilor şi a 
fariseilor, îndemnul de a fi mai îngăduitor cu Sine însuşi 
şi cu ucenicii Săi, de dragul chemării Sale - după cum se 
justifică astăzi şi dintotdeauna compromisurile celor care 
se supun gândirii lumeşti -, a fost lepădat ferm de către 
Hristos, cu vorbe grele rostite lui Petru: „Mergi înapoia 
Mea satano, că nu cugeti cele ale lui Dumnezeu, ci cele ale 
oamenilor. " x 

Aceeaşi ascultare desăvârşită faţă de voia lui 
Dumnezeu în cele ale mântuirii fără compromisuri şi ale 
credinţei fără jumătăţi de măsură au păstrat toţi Sfinţii 
Mucenici şi Noii Mărturisitori ai Bisericii, următori 
făcându-se lui Hristos şi Apostolilor pe calea cea dreaptă 
a păstrării neîntinate a învăţăturii dogmatice, mărturisind 
într-un glas: „Nu este loc de pogorământ 2 în cele ale 
credinţei. " 3 

Am mai arătat şi cu alte ocazii că întrunirile inter- 
creştine şi inter-religioase - ecumenismul în ansamblul 
său -, nu înseamnă numai negarea Sfintei Evanghelii, ci 
este o jignire adusă direct Sfinţilor Mucenici şi Noilor 
Mărturisitori. Nivelarea creştinismului ortodox din zilele 
noastre face fără rost pătimirile, lipsurile, luptele şi 
jertfele Sfinţilor Apostoli pentru răspândirea învăţăturii 
celei cu adevărat mântuitoare la „fraţii" lor iudei şi la 
celelalte neamuri, batjocorind în acelaşi timp stăruinţa 



1 Matei 16.23 

2 Iconomie, concesie, împuţinare. 

3 Sfântul Marcu al Efesului, Scurta scrisoare, P.G. 159, 193 IC. 

până la moarte a Sfinţilor Mucenici în mărturisirea 
dreptei credinţe. Se relativizează însăşi lucrarea 
mântuitoare a lui Hristos, care a venit în lume nu ca unul 
dintre multele adevăruri existente - după părerea 
ecumeniştilor - în toate religiile, ci ca singurul Adevăr 
întrupat şi ca singura cale de mântuire. Se demolează 
astfel Biserica ce are ca temelie piatra cea din capul 
unghiului, pe Hristos. 

Acum însă, din păcate, cei mai mulţi dintre păstori au 
luat locul fariseilor şi arhiereilor din vremea lui Hristos, 
din motive ce ţin de judecata acestei lumi, din pricini 
politice sau naţionale: „Pentru ca să nu piară neamul 
nostru." 4 

Şi pentru a se „integra" în această „Nouă Eră" a lui 
Antihrist şi a nu fi pecetluiţi drept extremişti, fanatici şi 
conservatori, fundamentalişti sau talibani, aceste iude 
răstignesc adevărul credinţei întru Hristos adăugând noi 
prigoane, defăimări morale şi sociale contra 
mărturisitorilor credinţei ortodoxe, folosind noi şi tot mai 
meşteşugite metode. 



4 Ioan 11.50 

II. Imagini de Apocalipsă 



Trebuie să avem astăzi, mai mult decât în alte vremuri, 
tăria proorocească a Sfântului Ioan Teologul şi să ne 
adresăm nu celor şapte Biserici ale Asiei Mici, ci celor 
paisprezece Biserici Ortodoxe Autocefale şi să le amintim 
că nu mai caută şi nu mai încearcă să vădească pe profeţii 
mincinoşi şi falşii apostoli ai începutului de secol XXI, 
slugile înşelătorului care au „părăsit dragostea cea dintâi" 5 
către Dumnezeu-Omul Iisus Hristos şi Biserica 
Apostolică şi nu „urăsc faptele Nicolaiţilor care îl urăsc pe 
Dumnezeu", 6 ci fac cârdăşie cu tâlharii şi desfrânaţii. 
Pentru că înălţimile pe care s-au înscăunat şi faptele pe 
care le săvârşesc sunt „tronurile Satanei." 7 

Aceşti falşi apostoli cred că, implicând Biserica în 
diferite acţiuni ecologice, sociale, politice, olimpice 8 , dau 
viaţă Bisericii şi dobândesc virtuţile oamenilor activi şi 
progresişti, în timp ce trupul duhovnicesc al 
credincioşilor zace vlăguit, aproape mort. S-au aliat cu 
împăraţii, cu bogaţii, cu puternicii lumii acesteia şi 



5 Apocalipsă 2.4 

6 Apocalipsă 2.6 

7 Apocalipsă 2.13 

8 Cu referire la binecuvântările unor clerici privind lumeşti întreceri şi 
sportive concursuri unde nu se caută mântuirea sufletului ci proslăvirea 
trupului, distracţia, omorârea timpului şi dezlănţuirea patimilor. 

prigonesc pe femeia cuvioasă scăldată în lumina soarelui 
şi împodobită cu stele - Sfânta Biserică. 

Nădăjduind în puterea Babilonului celui mare, aceştia 
se închină idolului puterii lumeşti, având ca model fie 
Vaticanul, fie Consiliul Mondial al Bisericilor. îmbrăcată 
în porfiră şi vison şi împodobită cu tot aurul lumii, 
Desfrânata cea mare, mama desfrânaţilor, apărătoarea 
lumii păcatului şi a înşelăciunii, bea şi se îmbată din 
sângele Sfinţilor Martiri. Să se îmbete, să sărbătorească şi 
să defăimeze cât pofteşte pe falşii creştini şi laicizaţii 
lideri bisericeşti rătăciţi. Noi, creştinii ortodocşi cei 
prigoniţi şi huliţi, nu vrem să ne unim nici cu 
simpatizanţii sau prietenii Vaticanului şi nici cu membrii 
Consiliului Ecumenic, a căror obştească părtăşie este cu a 
Babilonului celui mare; nu vrem să aparţinem nici celor 
de mijloc, acelora care leagă participarea la CMB de 
anumite schimbări dogmatice şi canonice, purtând astfel 
responsabilitatea tragediei pe care o trăieşte Biserica de la 
începutul secolului XX. Tuturor apărătorilor şi prietenilor 
ecumenismului să le amintim slăbiciunea gândirii lor şi 
judecata cea cu osândire a mincinoasei biserici: „Şi a venit 
unul din cei şapte îngeri, care aveau cele şapte cupe, şi a grăit 
către mine, zicând: Vino să-ţi arăt judecata desfrânatei celei 
mari, care sade pe ape multe ... Şi am văzut o femeie şezând pe 
o fiară roşie, plină de nume de hulă, având şapte capete şi zece 
coarne. Şi femeia era îmbrăcată în purpură şi în stofă stacojie şi 
împodobită cu aur şi cu pietre scumpe şi cu mărgăritare, având 
în mână un pahar de aur, plin de urâciunile şi de necurăţiile 

desfrânării ei. Iar pe fruntea ei scris nume tainic: Babilonul cel 
mare, mama desfrânatelor şi a urâciunilor pământului. Şi am 
văzut o femeie, beată de sângele sfinţilor şi de sângele 
mucenicilor lui Iisus, şi văzând-o, m-am mirat cu mirare 
mare... Iar împăraţii pământului, care s-au desfrânat cu ea şi 
s-au dezmierdat cu ea, se vor jeli şi se vor bate în piept pentru 
ea, când vor vedea fumul focului în care arde, stând departe de 
frica chipurilor ei, şi zicând: Vai! Vai! Cetatea cea mare, 
Babilonul, cetatea cea tare, că într-un ceas a venit judecata ta!" 
(Apocalipsa 17.1,3-7; 18.9-10) 

Ne întăreşte apropierea cerului şi a pământului celui 
nou, venirea veacului celui veşnic şi a-toate-învingător al 
Mielului lui Dumnezeu, slava Miresei şi preamărirea 
Bisericii. Să săltăm şi să ne veselim de această nuntă a 
împărăţiei lui Dumnezeu, să ne întărim în credinţă 
pentru ca nu cumva să ne închinăm Fiarei şi icoanei sale 
şi să fim amăgiţi de falşii profeţi şi de mincinoşii apostoli. 
Vremea mărturisirii a sosit: „Apoi mi-a zis: Să nu 
pecetluieşti cuvintele proorociei acestei cărţi, căci vremea este 
aproape. Cine e nedrept, să nedreptăţească înainte. Cine e 
spurcat, să se spurce încă. Cine este drept, să facă dreptate mai 
departe. Cine este sfânt, să se sfinţească încă. Iată, vin curând 
şi plata Mea este cu Mine, ca să dau fiecăruia, după cum este 
fapta lui. Eu sunt Alfa şi Omega, cel dintâi şi cel de pe urmă, 
începutul şi sfârşitul. Fericiţi cei ce spală veşmintele lor ca să 
aibă stăpânire peste pomul vieţii şi prin porţi să intre în cetate! 
Afară câinii şi vrăjitorii şi desfrânaţii şi ucigaşii şi închinătorii 
de idoli şi toţi cei ce lucrează şi iubesc minciuna! Eu, Iisus, am 

trimis pe îngerul Meu ca să mărturisească vouă acestea, cu 
privire la Biserici." 9 

Pentru cei care se ostenesc a ţine calea de mijloc, vrând 
pasămite, să evite extremele - şi înşeală poporul cu 
mărturii mincinoase, cuvântul Domnului le spune: „Ştiu 
faptele tale; că nu eşti nici rece, nici fierbinte. O, de ai fi rece 
sau fierbinte! Astfel, fiindcă eşti căldicel - nici fierbinte, nici 
rece - am să te vărs din gura Mea. Fiindcă tu zici: Sunt bogat 
şi m-am îmbogăţit şi de nimic nu am nevoie! Şi nu ştii că tu 
eşti cel ticălos şi vrednic de plâns, şi sărac şi orb şi gol!" 10 

Aş vrea să concluzionez, pe baza acestor proorociri din 
Cartea Apocalipsei, că ortodocşii n-ar fi trebuit să se lase 
înghiţiţi de Consiliul Mondial al Bisericilor şi n-ar fi 
trebuit să participe la nici o altă formă de dialog 
ecumenic, deoarece aceste „înfrăţiri" încalcă învăţătura 

i n , , 

Sfintei Evanghelii, neagă jertfa Sfinţilor Mucenici, intră în 
contradicţie cu rânduielile Sfintei Predanii şi ale Sfinţilor 
Părinţi, aduce inovaţii în viaţa Bisericii şi ne face părtaşi 
la jocul Desfrânatei celei mari. 

Pentru a nu fi acuzaţi că aşezăm citate din Apocalipsă 
acolo unde nu se potrivesc, vom aduce în atenţie unele 
aspecte uluitoare petrecute în prezent. Parcurgând 
referinţele care vorbesc despre începuturile şi evoluţia 
mişcării ecumeniste şi văzând, aşadar, începuturile şi 
obiectivele sale mincinoase, rămânem surprinşi că nu a 
fost înţeles de la început acest „joc ecumenic" ce umileşte 

9 Apocalipsă 22.10-16 

10 Apocalipsă 3.15-16 

Mireasa lui Hristos, adică Biserica cea Ortodoxă. 
Ecumenismul, în rătăcirea sa, aseamănă Biserica 
Ortodoxă cu una dintre multele aşa-zise „biserici" care 
fac parte din CMB, adică pune pe picior de egalitate 
Ortodoxia cu erezia 11 . Se mai poate vorbi aici de 
îngăduinţă, de toleranţă, de poziţii moderate sau de 
iconomie? Biserica cea adevărată este una şi nedespărţită, 
după cum una şi nedespărţită este credinţa „într-un 
Domn, o credinţă, un botez", aşa cum neîncetat mărturisim: 
„Cred întru Una Sfântă, Sobornicească şi Apostolească 
Biserică". 

Oricât de mică sau de mare ni s-ar părea, orice rătăcire 
de la dogmă (de la învăţătura de credinţă ortodoxă), 
sfâşie fără milă cămaşa lui Hristos. Erezia lui Arie, numai 
una, a rupt cămaşa lui Hristos şi a provocat nespusă 
întristare şi zdrobire Bisericii. Sfântul Petru, Patriarhul 
Alexandriei, văzând în vedenie pe Hristos ca pe un prunc 
cu cămaşa sfâşiată, L-a întrebat: „Cine Ţi-a sfâşiat cămaşa, 
Mântuitorule?" Iar Domnul i-a răspuns ferm: „Mult 
înrăutăţitul Arie. " 

In toată iconografia ce înfăţişează adunările celor şapte 
Sinoade A-Toată-Lumea, adunarea Sfinţilor Părinţi - 
florile binemirositoare ale raiului, gurile poleite ale 
Duhului - este zugrăvită în partea de sus, şezând cu 
severitate şi dragoste; jos, la picioarele lor, umil, stă 
ereticul condamnat, pentru ca şi el să se pocăiască, să se 



1 ' Făcând din Ortodoxie o erezie iar din erezie „biserică". 

smerească şi să se mântuiască, dar şi pentru a nu mai 
răspândi rătăcirea în poporul dreptcredincios. 

Insă acum, atât a slăbit dragostea noastră faţă de 
Hristos şi faţă de Biserică, încât nu numai o singură 
erezie, ci puzderia de erezii ale papalităţii şi ale 
protestantismului nu neliniştesc sub nici un chip vreun 
patriarh, episcop sau preot, pe noi pe toţi, pentru a vedea 
nu numai o singură ruptură în cămaşa Mântuitorului, ci 
pe însuşi Hristos aproape dezgolit. Nu-i mai lepădăm pe 
cei ce sfâşie cămaşa lui Hristos şi nici nu-i mai vădim ca 
eretici, ci îi socotim ca fiind deopotrivă „credincioşi", ba 
chiar „fraţi" cu noi. Doar încuviinţând eresul, noi 
devenim asemenea cu ereticii, nemaiputând osebi 
adevărul de înşelăciune şi lumina de întuneric. In locul 
Sinoadelor A-Toată-Lumea şi a soboarelor Sfinţilor 
Părinţi avem astăzi Consiliul Mondial al Bisericilor, însă 
nu mai avem condamnarea ereziilor şi nici scrieri 
apologetice împotriva acestora. Nu este aceasta, oare, cea 
mai mare şi cea mai gravă erezie bisericească a tuturor 
timpurilor? 

Vremea cernerii duhovniceşti nu este departe, căci 
deja vedem cum apar, puţin câte puţin, „înnoiri" în 
Sfânta Liturghie, nemaiauzite rugăciuni pentru „unitate", 
se pregătesc cărţi de cult cu texte noi, care să le 
înlocuiască pe cele rămase nouă drept moştenire, totul 
pentru a da slavă ereziilor şi ecumeniştilor. Scrierile cele 
„vechi" arată prea limpede împreună-gândirea Sfinţilor 
Părinţi, credinţa de neclintit şi de neschimbat a Bisericii; 

în cele noi, însă, se poate pune orice şi pe oricine. Deja 
este anunţată „curăţirea textelor liturgice" de severele 
condamnări sinodale aruncate asupra ereticilor. Deja 
două teze de doctorat susţinute la Facultatea de Teologie 
din Tesalonic ridică pe doi dintre marii eretici, pe Dioscor 
şi Sever în rândul Sfinţilor Părinţi. Deja un mare 
ecumenist al secolului XX, care a participat în mod 
hotărâtor la promovarea ereziei ecumenismului, 
Hrisostomos mitropolitul Smirnei, a fost canonizat, îi 
cântăm tropare şi îi zidim biserici, bazaţi pe patriotismul 
sincer al celor din Asia Mică şi din întreaga Grecie. 
Drumul pentru canonizarea ecumeniştilor a fost deschis. 
Dacă Meletie Metaxakis şi Athenagoras ar fi avut aceeaşi 
activitate naţionalistă şi acelaşi sfârşit, i-am fi canonizat 
demult. 



III. Scopurile participării ortodocşilor la 
Consiliul Mondial al Bisericilor 



Istoria participării ortodoxe la CMB este întunecată. A 
început sub direcţiile clare ale îndepărtării de predaniile 
bisericeşti şi a continuat cu aşa-zisa încercare de a explica 
şi de a mărturisi credinţa ortodoxă neortodocşilor, 
încercare menită să demonstreze celor din interiorul 
Bisericii că nu se trădează credinţa ortodoxă, fapt care a 
fost, însă, contrazis de evoluţiile ulterioare. 

Participarea noastră la CMB nu este şi nu poate fi un 
eveniment bisericesc. Este un plan umanist şi un proiect 
politic de constrângere a ortodocşilor, pentru ca, în 
schimbul participării, aceştia să obţină câteva avantaje de 
ordin social, financiar, politic etc. 

încă de la începuturile ecumenismului, prezenţa 
ortodocşilor a fost caracterizată de reţineri şi prudenţă. In 
prima Enciclică patriarhală din 1902 se făcea referire la 
cele două ramuri ale creştinismului apusean, la 
catolicism şi protestantism, evitându-se a fi numite 
biserici. Răspunsul Bisericilor ortodoxe autocefale la 
chemarea de a se apropia în vreun fel de credinţele 
apusene a fost negativ. Nu încape îndoială că, pe parcurs, 
Bisericile ortodoxe autocefale au renunţat sau au fost 
obligate să renunţe la poziţiile oficiale, fiind constrânse să 
participe la CMB din raţiuni naţionalist-politice. Este 
suficient să ne referim la ceea ce a arătat unul dintre ante- 
vorbitorii la această Conferinţă. La întrebarea de ce 
continuă Biserica Ciprului să participe la CMB, vorbitorul 
a arătat că principalul motiv pentru care o face este 
speranţa rezolvării chestiunii naţionale. Aceleaşi motive 
sunt valabile pentru toate Bisericile 12 , cu diferite sau 
similare probleme sau constrângeri, cum ar fi de exemplu 
intrarea în Uniunea Europeană. Acest lucru este valabil 
chiar şi în cazul Intâi-stătătoarei Biserici a 
Constantinop olului . 



12 Printre care se află şi Biserica Ortodoxă Română. 

Pas cu pas, au fost arătate de către vorbitorii la această 
Conferinţă, motivele care au obligat Bisericile ortodoxe 
locale să participe la CMB. Aceste pricini nu sunt, după 
cum s-a arătat, de natură duhovnicească sau bisericească, 
ci de natură socială şi politică. 

Ultimul argument teologic care se aduce în favoarea 
participării la CMB este - pasămite - mărturisirea 
credinţei ortodoxe. Nu negăm faptul că au existat într- 
adevăr teologi ortodocşi, clerici şi laici care au încercat să 
mărturisească credinţa ortodoxă, în special prin 
depunerea separată a declaraţiilor în timpul primelor trei 
întruniri ecumenice. In cea de-a treia întrunire de la New 
Delhi din 1961, s-a arătat că numai Biserica Ortodoxă se 
identifică cu Una Sfântă, Sobornicească şi Apostolească 
Biserică. întreruperea acestor poziţii curajoase şi 
mărturisitoare după anul 1961 arată faptul că iniţiatorii 
ecumenismului, ori au început să se teamă de acest 
adevăr al Bisericii Ortodoxe, ori au înţeles că sub aceste 
mărturisiri, nivelarea şi asimilarea credinţei ortodoxe este 
imposibil de realizat. 

Insă, ce au reuşit în aceşti zeci de ani de ecumenism, 
participanţii clerici şi laici ortodocşi? Au determinat 
vreun catolic sau vreun păgân să vină în mijlocul 
adevăratei Biserici? Pot arăta pe cineva, unul singur 
măcar, botezat în sânul Ortodoxiei datorită dialogurilor 
teologice? Bineînţeles că nu! 

Am avut ocazia să ascultăm la această Conferinţă şi 
mărturiile unor oameni care, venind în sânul Bisericii 

Ortodoxe din spaţiile altor confesiuni, apreciază 
participarea la CMB ca fiind blasfemie şi desconsiderare. 
Au trăit experienţe tragice atunci când li s-a refuzat 
intrarea în Ortodoxie de către episcopi ai diasporei. Este 
posibil să mai existe, să mai îngăduim să mai lucreze 
asemenea păstori, lupi îmbrăcaţi în blană de oaie, care 
lasă oile cele cuvântătoare afară din staul în gura lupului 
şi în prăpastia înşelăciunii!? Au aceştia vreo legătură cu 
icoana bunului păstor care caută oaia cea pierdută? 
Aceştia nu numai că nu o caută, dar îi mai închid şi 
poarta, atunci când aceasta încearcă, de una singură, să se 
întoarcă! Ca semn al lipsei lui Dumnezeu - chip dătător 
de nădejde şi purtător de bucurie -, din lucrarea 
ecumenistă, poate fi arătat şi faptul că nici un neortodox 
nu a venit la Ortodoxie prin mijlocirea dialogurilor 
teologice sau rugăciunilor ecumeniste. 

Aş dori să mă refer în cele ce urmează şi la câteva 
exemple care vădesc apostazia celor ce participă la CMB. 
Aduc în atenţia dumneavoastră declaraţia blasfemiatoare 
a mitropolitului Ambrozie al Calabrei, preşedinte al 
Comisiei Sinodale pentru Relaţii Inter-ortodoxe şi Inter- 
creştine care, în mai 2001, întrebat fiind cum este posibil 
să întâmpinăm cu toate onorurile un papă eretic care nu a 
lepădat Filioque din Crez, a răspuns: „Eu nu sunt în 
interiorul Sfintei Treimi ca să cunosc dacă Sfântul Duh 
purcede de la Tatăl sau de la Fiul. " Pentru această declaraţie 
nu ar mai fi trebuit să rămână în Biserică nici ca simplu 
laic. 

O altă rătăcire a fost cuprinsă în textul întrunirii de la 
Balamand din 1994, adunare în cadrul căreia s-a legiferat 
papismul ca Biserică şi s-a recunoscut că apusenii au 
„Sfinte Taine şi har". Cel mai scandalos lucru a fost 
proclamarea inter-comuniunii Bisericii Antiohiei cu 
monofiziţii. De asemenea să mai amintim şi de 
Simpozionul ecumenic ţinut la Tesalonic în iunie 2003, în 
cadrul căruia colegii ecumenişti ai Facultăţii de Teologie 
s-au exprimat în favoarea hirotonirii femeilor. La acelaşi 
simpozion, Arhiepiscopul Hristodulos a apreciat (spre 
marea satisfacţie a protestanţilor) că vede îndepărtată 
perspectiva retragerii Greciei din CMB. 

înainte de a încheia, pe baza învăţăturii Sfinţilor 
Părinţi, aş dori să prezint unul dintre motivele pentru 
care ar trebui să ne retragem din CMB. Acest motiv 
priveşte mântuirea sufletului şi viaţa cea veşnică. 

Sfinţii Părinţi, luptători împotriva ereticilor prin 
mulţimea scrierilor teologice, nu căutau să-şi arate 
erudiţia, înţelepciunea sau vreo iscusinţă de filozof, 
insistând asupra înţelesurilor unui termen sau unor 
pasaje. Motivul pentru care condamnau erezia era, în 
primul rând, despărţirea sufletului de Hristos. Doreau să 
arate că înşelăciunea, idolatria, erezia împiedică 
mântuirea. Sfântul Grigorie Palama adversar al latinului 
Varlaam, arată într-un Sfânt Sinod, la care era prezent şi 
împăratul, că nu se luptă pentru înţelesul unor anumite 
cuvinte sau al unor termeni, ci pentru adevăr, pentru a se 
salva împreună-lucrarea omului cu energia mântuitoare 

a Harului lui Dumnezeu. In mod evident, în ecumenism 
mântuirea este împiedicată, deoarece se învaţă, în primul 
rând, că nu numai Biserica Ortodoxă, ci şi erezia este un 
„loc al mântuirii", încălcându-se astfel toată învăţătura 
Sfinţilor Părinţi, prin care „numai în Biserică există 
mântuire". Atent, Părintele Alexis Karakalinos observa că 
pentru ecumenişti este valabil ceea ce spune Hristos 
fariseilor: nici ei nu se mântuiesc şi nici pe alţii nu-i lasă. 

După toate cele prezentate mai sus, se pune întrebarea: 
Nu se va găsi în zilele noastre nici un patriarh sau 
episcop care să ne îndepărteze de pan-erezia 
ecumenismului care neîncetat atrage în plasa sa teologi, 
clerici, monahi şi laici? 

Am dialogat şi am continuat să cedăm, în timp ce nici 
măcar nu ar fi trebuit să acceptăm acest fel de dialog, 
după pilda Sfinţilor Părinţi, care au recunoscut în eretici 
lipsa de pocăinţă şi împietrirea. Au fost de ajuns doi ani 
de dialog în cadrul Sinodului Ferrara Florenţa (1438- 
1439), pentru ca Sfântul Marcu al Efesului să înţeleagă 
uriaşa înşelăciune a papistaşilor şi să-şi schimbe poziţia 
faţă de ei, întrerupând orice relaţii teologice. Să nu înşele 
clericii ecumenişti poporul, invocând ceea ce a spus 
Sfântul Marcu despre dialog înainte de sinod şi ce a spus 
după aceea. Aceasta ar însemna schimbarea adevărului 
bisericii şi negarea mărturiilor istorice, o palmă dată 
acestui mare sfânt care, hulit şi blamat de toţi, inclusiv de 
fraţii săi episcopi, a ţinut pe umeri Ortodoxia. 

Ne vom referi mai departe la un vrednic de pomenire 
patriarh care, arătând dragoste pentru teologii 
protestanţi, a început dialogul teologic, dar curând s-a 
convins că aceştia nu căutau părăsirea înşelăciunii şi 
revenirea la adevărul Bisericii Ortodoxe - drept urmare a 
părăsit degrabă dialogul. Este după adevăr şi vrednică de 
pomenire, pentru toţi liderii teologi de astăzi, epistola 
scrisă de către patriarhul Ieremia al II-lea în cel de al 
doilea răspuns către luteranii din Tubingen, la anul 1579: 
„Să urmeze dacă aşa voiesc, drumul înşelăciunii papistaşilor şi 
al monofiziţilor şi să ne lase în linişte, de vreme ce nu respectă 
Predania şi învăţătura Sfinţilor Părinţi. Nu purtăm nici o 
umbră de duşmănie, epistolele de prietenie sunt binevenite, dar 
nu şi dialogul teologic pe teme dogmatice". Să nu uităm că 
aceste cuvinte sunt rostite de vrednicul patriarh în anii 
ocupaţiei turceşti. 

Invocarea schimbărilor istorice, a schimbărilor de 
mentalitate, a intereselor bisericeşti, a condiţiilor politice 
care, chipurile, ar impune deschiderile ecumenice, nu are 
nici un fundament teologic. Niciodată până acum, 
Biserica nu s-a găsit într-o situaţie mai dramatică, poate 
afară de măcelul creştinilor din primele secole. Atunci nu 
existau teologi şi clerici ecumenişti care să aplice 
învăţătura ecumenică şi să laicizeze Biserica. Atunci 
existau doar creştini martiri şi mărturisitori. Unirile 
pământeşti şi autoritatea omenească slăbănogesc 
prietenia cu Dumnezeu, alungă puterea crucii şi 

îmbolnăvesc Biserica. Insă, cu cât mai mult este prigonită 
Biserica, cu atât devine mai strălucitoare. 

Acelaşi lucru s-a petrecut şi se va mai petrece cu 
cetatea Constantinopolului, precum a arătat căderea sa. 
Starea duhovnicească de acum este mai precară decât în 
timpul primelor secole şi a primelor persecuţii, pentru că 
atunci exista căldură şi zel, în timp ce acum există 
indiferenţă şi apostazie, cu deschideri către papă şi Apus 
din partea liderilor politici şi bisericeşti. „Liturghia 
ecumenică" a ortodocşilor cu catolicii din decembrie 
1452, cu şase luni înainte de căderea cetăţii, săvârşită în 
prea-minunata biserică Sofia, simbol al puterii şi duhului 
ortodox, a fost încununarea ecumenismului de atunci, 
dar şi clipa plecării în exil a Harului Duhului Sfânt, a 
dumnezeiescului aliat. Viitorul oraşului a fost pecetluit: 
era de acum voia lui Dumnezeu ca cetatea să se 
turcească. Odată cu revenirea la adevărata credinţă 
ortodoxă, de la patriarhul Ghenadie al II-lea Scolarios - 
acest al doilea Moise care a plănuit ieşirea din robie a 
neamului [grecesc n.n.] - şi continuând cu mărturisirea 
Sfântului Marcu al Efesului, Biserica s-a salvat şi a 
continuat să slujească mântuirii în ciuda imenselor 
greutăţi. A dat noi martiri şi mărturisitori, mari patriarhi, 
ca Ieremia II Tranos, care nu au ţinut cont de nimic şi au 
întrerupt dialogul cu reprezentanţii puternicii lumi 
apusene de atunci. Insă acum, odată cu nivelarea acestor 
temelii în secolul XX de către Meletios Metaxaki şi 
Athenagora, odată cu mutarea nădejdii noastre de la 

Dumnezeu către oameni, situaţia elenismului [şi a 
românismului, n.n.] şi a Ortodoxiei este tragică. Este oare 
întâmplătoare îngemănarea dintre întărirea 

ecumenismului şi slăbirea elenismului [românismului, 
n.n.]? 

Dumnezeu ne-a vestit mereu voia Sa, pentru ca liderii 
noştri să îşi asume ieşirea noastră din robia 
ecumenismului, robie care durează de aproape un secol. 
Se împietresc inimile şi se întunecă minţile ereticilor, 
papistaşilor şi protestanţilor, după cum s-a întâmplat cu 
Faraon. Hirotonia femeilor, homosexualitatea, 
dezordinea din rândul protestanţilor, pierderea credinţei, 
laicizarea, legăturile lumeşti şi politice ale Vaticanului, 
chiar şi operaţiuni militare împotriva popoarelor 
ortodoxe, scandaluri de pederastrie şi escrocherii 
financiare, insistenţa asupra întâietăţii în erezii şi, mai 
presus de toate, sprijinirea uniaţilor în ţările ortodoxe, 
toate acestea şi multe altele ar trebui să fi condus de 
mulţi ani la ruperea, într-un mod mult mai sever decât 
cel în care a făcut-o patriarhul Ieremia al II-lea, a 
dialogului şi a relaţiilor, la despărţirea drumului virtuţii 
de cel al răutăţii, la separarea căii adevărului de cea a 
înşelăciunii. 

Luăm act cu admiraţie cu câtă severitate a scris 
actualul Patriarh ecumenic papei, pe tema uniaţilor din 
Ucraina, după cum a făcut-o şi Arhiepiscopul Atenei, 
alăturându-se Patriarhului Moscovei. Merită pomeniţi cu 
bucurie toţi cei care s-au ridicat împotriva papei şi 

metodelor lui. Nu putem însă sărbători în mod deplin, 
deoarece nu vedem înfăptuite aceste ocazii şi aceste 
semne dumnezeieşti de ieşire din robia ecumenismului. 
In curând, aceste reacţii vor fi uitate şi vom reveni la 
aceleaşi lucruri. Nu s-a observat până acum nici o 
schimbare în gândire, nici o schimbare a liniei teologice, 
nici o schimbare de substanţă. 

Corabia Ortodoxiei va continua să fie zdruncinată de 
valuri, iar Hristos va dormi până când rugăciunea 
Bisericii II va trezi pentru a linişti valurile eresului şi ale 
ecumenismului . 



ECUMENISMUL 

ÎN 

BISERICA ORTODOXĂ ROMÂNĂ 



Ieromonahul Visarion Moldoveanu 



Trăim într-un veac al dezechilibrelor duhovniceşti, 
vremuri în care mulţi dintre creştinii ortodocşi sunt 
purtaţi de valuri, de orice vânt al învăţăturilor deşarte, 
prin înşelarea oamenilor, prin vicleşugul lor, spre 
uneltirea rătăcirii (Efeseni 4.14). 

Rămânând statornici credinţei Sfinţilor Părinţii ai 
Ortodoxiei, ne facem astăzi purtători ai cuvântului 
stareţilor, ieromonahilor şi monahilor români care 
mărturisesc împotriva ecumenismului, spre a arăta 
binecredincioşilor creştini de pretutindeni cum eresul 
ecumenist caută să surpe Biserica lui Hristos. 

înainte de a face orice judecată în cele ale credinţei, se 
cuvine a nu trece cu vederea mărturisirile celor care mai 
înainte de noi au ştiut să poarte „lupta cea bună", ieşind 
biruitori: Sfinţii Prooroci, Evanghelişti, Apostoli, Ierarhi, 
Mărturisitori, Mucenici şi Cuvioşi din toate timpurile şi 
toate locurile, care într-un cuget adeveresc Biserica 
Ortodoxă drept singura Mireasă a Domnului nostru Iisus 
Hristos şi singura Corabie a mântuirii. 

încredinţaţi fiind de cele de mai sus, vom căuta, 
pentru o prezentare cât mai clară a ecumenismului 
autohton, să găsim rădăcinile prin care s-a ridicat acest 
vlăstar eretic pe zidurile Bisericii noastre Ortodoxe. 

Istoric vorbind, aderarea oficială şi „legală" a Bisericii 
Ortodoxe Române la „Consiliul Mondial al Bisericilor" s- 
a făcut în anul 1964, dimpreună cu celelalte biserici 
autocefale din blocul comunist. însă, pentru a avea o 
înţelegere clară a momentului, va trebui să ne aruncăm 
privirile asupra secolelor XIII-XVIII care - asemenea 
vremurilor de întemeiere a Bisericii Apostolice de către 
Sfântul Andrei în Dobrogea -, au însemnat pentru 
Ortodoxia românească vremurile de aur, când mai-marii 
voievozi luptau deopotrivă alături de cler pentru 
apărarea Bisericii şi izbăvirea neamului creştinesc de 
cotropitorii mahomedani şi latini, când dragostea de 
neam era totuna cu iubirea de Hristos şi Biserică, pilde de 
viaţă creştinească şi mărturisire ortodoxă rămase încă vii 
în conştiinţa românilor. 

întreaga moştenire duhovnicească şi culturală a 
Bisericii începe a fi tăgăduită la jumătatea secolului al 
XlX-lea, în urma urcării pe tron a domnitorilor 
emancipaţi, iniţiaţi în masonerie şi docţi în studii 
renascentiste, care încet-încet au căutat desprinderea 
Statului de Biserică, culminând cu prigoana din perioada 
1927-1934 a preoţilor şi a monahilor ortodocşi care au 
respins trecerea la noul calendar. 

înstăpânirea comunismului în Rusia Sovietică a avut 
ca urmare supunerea României în 1945. Deja ne aflăm în 
perioada expansiunii comuniste, care prin eliminarea în 
forţă a partidelor politice şi a îngrădirii Bisericii, a reuşit 
instaurarea unui regim de teroare socială şi ateism 
sistematizat, timp de 45 de ani. Temniţele s-au umplut de 
arhierei, preoţi, călugări şi mireni mărturisitori ai 
credinţei ortodoxe, iar prin rugăciunile acestora Biserica a 
respirat, prin jertfa lor Biserica a supravieţuit asupririlor, 
însă, majoritatea poporului a primit din plin „binefacerile 
dictaturii", prin cursuri de ateism, şedinţe, plenare de 
idolatrie comunistă, totul şi toate supravegheate de 
ochiul neiertător al Securităţii. 



Un liman de nisip 

Din păcate, strategia aleasă atunci de oficialii Bisericii 
în bătălia împotriva comunismului s-a dovedit astăzi a fi 
o mare pierzanie. Deschiderea către blocurile religioase din 

Apus justifica un nou curent de respingere a tot ce 
însemna totalitarism, însă odată cu acesta a venit şi 
„iertarea" ereziilor lor, numai pentru că pozau în „fraţii 
noştri cei anticomunişti". Pe acest „liman de nisip" s-au 
demarat contactele iniţial personale ale patriarhilor şi 
apoi oficiale ale Bisericii Ortodoxe cu Vaticanul, apoi 
reînnoirea relaţiilor cu anglicanii şi restul protestanţilor, 
„Consiliul Ecumenic al Bisericilor" fiind văzut atunci ca o 
punte de recunoaştere a valorilor ortodoxe prigonite şi 
secularizate de regimul comunist. Deja Vestul, cu toată 
apostazia lui, însemna „libertate" pentru o Românie 
ortodoxă înrobită de ateism la toate nivelurile societăţii. 

Anul 1990 aduce încetarea persecuţiilor, „libertatea" 
deschizând din ce în ce mai larg calea manifestărilor 
religioase eretice şi păgâne, noul stat democratic uitând 
sau renegând luptătorii şi martirii neamului şi ai Bisericii 
până în ziua de astăzi. Acest fapt arată că duhul 
comunismului a lăsat sechele adânci în înţelegerea şi 
trăirea Ortodoxiei; singurii supravieţuitori ai gândirii 
Sfinţilor Părinţi şi ai mărturisirii ortodoxe rămânând 
tocmai acei oameni care s-au confruntat direct, în bătălia 
pe viaţă şi pe moarte cu „fiara roşie", prin puterea lui 
Hristos biruind-o. 

De aceea, pentru noi, românii ortodocşi, ecumenismul 
îşi are rădăcina în idealismul socialismului comunist, 
care, la vremea lui a luptat pentru o „epocă de aur", în 
care fericirea umanităţii ar fi fost desăvârşită când toate 
deosebirile de clasă, rasă şi religie ar fi dispărut. Toată 

această reeducare din perioada comunistă a făcut acum 
posibilă minţilor înfierate de apostazie, dorirea aceloraşi 
principii, dar sub altă denumire. Astăzi, ecumenismul 
contrabalansează comunismul - şi o face cu mult succes, 
dar preţul plătit de Biserica Ortodoxă Română, prin 
toleranţă şi pogorăminte, este enorm: 

X comunismul a adus teroare şi asuprire, ecumenismul vine 
cu iubire, libertate, toleranţă, spre unirea tuturor religiilor 
prin dizolvarea învăţăturilor de credinţă ortodoxă; 

X comunismul l-a negat pe Hristos Dumnezeu, ecumenismul 
recunoaşte toţi dumnezeii lumii; 

X comunismul s-a străduit a stârpi Ortodoxia şi a demola 
bisericile, ecumenismul zideşte o nouă biserică dintr-o 
sumedenie de culte, religii şi false biserici; 

X comunismul a fost demonic, ecumenismul este antihristic. 

In România, ecumenismul oferă Bisericii iluzia înnoirii, 
a unităţii cândva pierdute. Purtat de mentalităţile neo- 
comuniste sau euro-liberaliste ale susţinătorilor, azi 
ecumenismul se încarnează în diverşi lideri politici şi 
înalte feţe bisericeşti, ce văd în Biserică vreun partid 
religios cu orientare creştinească sau un domeniu 
personal. Aşa, Biserica a ajuns să fie privită ca o instituţie 

a statului, iar gândirea Sfinţilor Părinţi 1 socotită ca 
învechită, ultraortodoxă sau habotnică. 

Cum istoria se repetă, trecutul vine sub o nouă formă 
în anul 1994, când, din dispoziţii oficiale bisericeşti, se 
începe predarea ecumenismului în câteva facultăţi de 
teologie, în paralel cu o avalanşă susţinută de emisiuni 
media care până astăzi fac reclamă religiilor europene. 

Concret, roadele ecumenismului românesc se arată 
prin semnarea acordului din acelaşi an de la Balamand- 
Liban, când făţiş se vădesc cine sunt cei ce fac 
mărturisirile de apostazie de la dogmele dreptei noastre 
credinţe ortodoxe, ce urmăresc şi cum se vor orienta pe 
viitor planurile de unire ale ortodocşilor ecumenişti. 
Imediat s-a declanşat infestarea premeditată a programei 
de învăţământ în Facultatea de teologie, docilă acum 
noilor planuri europene de integrare în „socialismul 
religios", ce vizează, printre altele, reducerea locurilor şi 
anilor de studiu, precum şi eliminarea disciplinelor 
fundamentale şi apologetice. Astăzi, în cele mai multe 
facultăţi teologice din România, nu mai există catedre de 
Apologetică. 

In zece din cele paisprezece facultăţi de teologie din 
România, din anul 1996, o nouă materie a devenit 
obligatorie: „Ecumenismul", care - profitând de 



1 Dintotdeauna, primii păstrători ai graiurilor Sfinţilor Părinţi se fac 
îndeosebi monahii, dar tot ei devin primii ţinta prigoanelor, socotiţi acum 
pentru mărturia lor întru adevăr „nesupuşi" şi „răzvrătiţi" faţă de nişte „legi 
bisericeşti" total anticanonice şi antibisericeşti, „abateri" pedepsite tot prin 
vechile metode de îngrădire tipice ideologiilor comuniste. 

răstălmăcirile istorice şi de desfiinţarea catedrelor de 
Apologetică, Spiritualitate şi Mistică -, reaşează 
Ortodoxia într-o nouă viziune, desprinsă de „balastul" 
dogmatic şi „învechitele" canoane, promovând în schimb 
halucinaţiile „sfinţilor eretici" din Apus, ce văd Biserica 
lui Hristos deplină numai prin aderarea Ortodoxiei la 
normele şi etica apostată ale celorlalte „biserici". 

Momeala „ecumenismul ortodox" a fost înghiţită de 
către unii ierarhi, care nu văd prin această „deschidere" o 
profanare a Bisericii lui Hristos şi o pustiire a credinţei 
noastre ortodoxe, ci, urmărind o glorie lumească şi 
papistaşă a Ortodoxiei, administrează Biserica ca pe o 
proprietate personală, oferind cadrul perfect pentru 
crearea unei noi religii universale şi reînnoite după 
normele secularizante şi umaniste ale unei apostate 
societăţii de consum. 

Paralel cu molima din învăţământul teologic 
universitar, în ultima perioadă s-au ridicat, pe lângă 
principalele facultăţi de teologie, aşa numitele „institute 
ecumenice", unde, cu importante finanţări venite din 
Apus, se pun bazele şi se creează infrastructura viitoarei 
biserici ortodoxo-catolico-protestant-ecumeniste, prin 
conferinţe şi cursuri inter-confesionale, excursii şi vizite 
reciproce de apropiere şi recunoaştere, sumedenii de 
seminarii, tabere, proiecte, emisiuni radio-TV 2 



2 A se vedea aici emisiunile protestant-ortodoxe ale postului de radio 
ecumenist TRJNITAS din Iaşi. 

ecumeniste, ale căror mesaje şi manifestări erodează 
simţirea şi deformează conştiinţa ortodoxă a neamului 
nostru românesc. 

Un loc important în manifestarea ecumenismului 
românesc îl ocupă „Săptămâna de rugăciune 
ecumenistă", ţinută în ultima săptămână din luna 
ianuarie a fiecărui an, tocmai când Sfânta noastră Biserică 
Ortodoxă prăznuieşte pe marii ei apărători şi 
mărturisitori, după cum au fost Sfinţii Atanasie şi Chirii, 
Maxim Mărturisitorul, Marcu al Efesului, Cuviosul 
Meletie Galisiotul, pe cei Trei Ierarhi şi alţii. In această 
„săptămână ecumenistă", alternativ în bisericile ortodoxe 
şi neortodoxe se adună clerici ortodocşi cu catolici, 
armeni, uniţi, anglicani şi protestanţi, dimpreună cu mult 
popor, săvârşind rugăciuni în comun pentru „unirea 
tuturor religiilor" şi chemând la „unitatea tuturor 
bisericilor creştine". Acest fenomen aduce nelinişte şi 
dezbinare în conştiinţa bisericească a creştinilor care 
cugetă drept-măritor, ridicând deopotrivă clerici, monahi 
şi binecredincioşi, creştini spre a dovedi necanonicitatea 
acestor nesăbuite fapte. 3 



3 Cu paşi din ce în ce mai grăbiţi către „înfrăţirea religioasă", în anul 2007 
oraşul Sibiu va găzdui cea de a IlI-a Adunare Ecumenică Europeană unde 
participanţii „bisericilor europene" vor face promisiuni şi angajamente 
serioase privind unitatea în credinţă, apropierea de Islam, construirea Noii 
Europe (sic!), migraţiile şi globalizarea, tematici şi hotărâri profund 
secularizante şi vădit apostatice pentru Ortodoxie, ce urmăresc un plan bine 
stabilit în aşa-numita Charta Oecumenica - ce se doreşte a fi un fel de 
Supra-Lege şi Supra-Dogmă (ce spulberă Canoanele Apostolice şi Dogmele 
Ortodoxiei), după care se va conduce viitoarea „biserică ecumenică". 

Prin primirea papei în România 4 în anul 1999, s-a 
oficializat şi întreţinut venerarea „sfinţilor" „Bisericii" 
apusene: Francisc de Assisi şi Anton de Padova de către 
creştinii ortodocşi români. Aşadar, în luna iunie a anului 
2004, cardinalul catolic Anton din localitatea Padova 
(Italia) a adus statuia de bronz a monahului Anton din 
Padova, care a trăit după schismă. Inlăuntrul se găsea 
limba neputrezită 5 , îmbrăcată în argint, bustul fiind 
plimbat în procesiuni prin biserici catolice şi ortodoxe. S- 
au închinat nu numai simpli creştini ortodocşi, ci şi unii 
clerici şi ierarhi ortodocşi. 

Virtutea virtuţilor celor de pe urmă veacuri : 
discernământul 

Deosebind în duhul discernământului patristic faptele 
pomenite, putem grăi, fără a greşi, că dorinţa de bine a 



Charta conţine printre altele, toate hotărârile prin care „reprezentanţii 
ortodocşi" de-a lungul timpului s-au lepădat de învăţăturile Sfinţilor Părinţi 
şi de Ortodoxie şi au semnat apostazia în numele nostru, al poporului 
dreptcredincios şi al Bisericii Ortodoxe! 

4 Despre invazia catolicismului în România a se vedea în Ardeal şantajele 
politice şi sutele de procese pe rol intentate de către greco-catolici parohiilor 
şi mănăstirilor ortodoxe (ridicate dinainte de 1700) în vederea retrocedării - 
de neînchipuit, nu?! - pe baza semnăturilor luate sub tortură de la ortodocşi 
în timpul cotropirii austro-ungare. Şi la puţină depărtare, către răsărit, 
aceiaşi catolici se sărută şi se îmbrăţişează, se roagă şi slujesc cu ierarhii 
ortodocşi din Moldova. Iată câteva din miile de feţe ale ecumenismului şi 
marea amăgire a ecumeniştilor ortodocşi. 

5 Limba lui Anton de Padova adevereşte puterea afurisaniei de către Sfintele 
Soboare ale Ortodoxiei, mădularul rămas neputrezit fiind chiar limba cu 
care a hulit pe Hristos. 

omenirii este aşa de pervertită, încât este şi va fi impulsul 
călăuzitor şi lucrător către întemeierea împărăţiei lui 
Antihrist. Aici trebuie văzut răul pe care-1 făptuieşte 
ecumenismul în întreaga lume, ca teologie viciată şi duh 
de secularizare ce se găseşte în gândirea fiecărui nivel 
social: mântuirea omului nu mai vine din Biserică, ci din 
grija organizaţiilor sociale sau a statului, prin progres şi 
bunăstare, hrana duhovnicească a sufletului nu mai este 
dată de harul Bisericii, ci de renaşterea păgânismului şi 
vieţuirea pătimaşă, adevărul Bisericii nu-1 mai 
întruchipează Hristos, ci ecumenismul prin întocmirea 
noilor legi „bisericeşti" ale Noului Veac Antihristic. 

Perfidia cu care se înrădăcinează zi de zi în viata 
noastră mentalitatea noului veac este de negrăit. 
Propovăduind o iubire antropocentrică şi promovând 
sincretismul religios bazat pe socialismul umanist tip 
new-age, ecumenismul doreşte în marea lui apostazie să 
pregătească venirea lui Antihrist pe pământ. Pentru 
aceasta, vicleanul duh râvneşte la a ne desprinde de 
Ortodoxie printr-o mare ispitire, ridicând o nouă „religie 
creştină" - ce va purta chiar numele de „Ortodoxie" - 
prin care va îngenunchea mulţimea apostată în noul 
templu babilonic al lui Antihrist. 

Dincolo de formele de manifestare, ecumenismul este 
un duh rău care se manifestă ca o plagă polimorfă ce se 
mulează pe profilul psiho-social al fiecărei comunităţi, 
etnii sau ţări, pentru ca mai apoi să se manifeste ca un 
bun (dat) al acestora. Ecumenismul pentru ortodocşi vrea 

să fie şi să se numească „biserică", pricină pentru care 
mereu se află în schimbare, îşi modifică principiile şi îşi 
reglează obiectivele după patimile veacului, amăgind ca 
o vrajă şi prinzând în plasă doar pe cei ce nu cunosc sau 
sfidează Ortodoxia Sfinţilor Părinţi. Ecumenismul este 
molima cu mii de feţe, care străluceşte ca un idol de aur 
umanităţii şi lucrează prin dorinţele antihristice ale 
fiecărui om de pe pământ. Ecumenismul vrea să pară 
adevărata faţă, adevărata tradiţie şi adevărata virtute a 
Ortodoxiei, fără a avea nimic din toate acestea. Dacă nu 
vom trata ecumenismul ca pe o erezie, el va ajunge să 
fie identificat cu Ortodoxia, iar oamenii vor lua 
ecumenismul drept Biserica Ortodoxă şi îl vor urma fără 
reţinere. Iar monahismul are de ales - ca şi pe vremea 
comunismului - între a mărturisi adevărul sau a fi sub 
prigoană. 

Cu toate acestea, dacă ar fi să răspundem la întrebarea: 
„Este România o ţară ecumenistă? '" , răspunsul care se 
cuvine dat nu poate fi decât unul singur: „încă nu". In 
ţara noastră doar structurile învăţământului teologic şi 
cele ierarhice sunt atrase de ecumenism, majoritatea 
monahismului în frunte cu Bătrânii Ortodoxiei şi poporul 
binecredincios rămânând împotriva acestei erezii 
premergătoare Antihristului. 

Iată de ce soluţiile prezentate aici sunt posibile numai 
prin împreună-lucrarea tuturor celor care cred că 
ecumenismul este pan-erezia celor de pe urmă veacuri: 

1. 

întărirea comuniunii în cadrele sobornicitătii Bisericii, 
prin ierarhi ai altor Biserici Ortodoxe locale, prin 
intervenţia lor frăţească şi plină de discernământ la 
marile evenimente BOR. Este bine să înţelegem din timp 
că abaterile şi căderile unei biserici ortodoxe locale în 
învăţături schismatice şi eretice vor fi în acelaşi timp 
abaterile şi căderile celorlalte biserici, atâta vreme cât noi 
toţi suntem un Trup - Trupul Bisericii lui Hristos. 

2. 
Crearea unei baze de date anti-ecumenistă, cu 
documentare patristică şi scripturistică, accesibilă tuturor 
celor ce vor să studieze apologetica ortodoxă 
contemporană sau să combată din punct de vedere 
ortodox erezia ecumenistă. Pentru a facilita mediatizarea, 
propunem alocarea de servere care să găzduiască situri şi 
forumuri cu informaţii la zi despre pulsul anti- 
ecumenismului în lume. 

3. 
Redactarea de către o Comisie Teologică Ortodoxă, 
formată din teologi clerici şi laici, a unei Epistole de 
înştiinţare, care să vădească pericolul reprezentat de 
prezenţa şi expansiunea ecumenismului, epistolie trimisă 
tuturor patriarhiilor şi Bisericilor ortodoxe din toată 
lumea. 

4. 

Această Epistolă-enciclică va trebui să conţină înainte de 
toate învăţătura ortodoxă curată, prin condamnarea 
ecumenismului, iar în cazul primejduirii vreunei Biserici, 
să se hotărască un Sinod Panortodox în vederea 
formulării clare a dogmei ortodoxe şi condamnarea 
fermă a ereziei. 

5. 
Lucrările şi hotărârile prezentei Conferinţe se vor trimite 
Autocefalelor Biserici ortodoxe, în paralel cu traducerea 
şi tipărirea de cărţi de învăţătură ortodoxă şi răspândirea 
lor. 



Toţi Sfinţii Părinţi mărturisesc într-un glas: prin 
Răstignirea lui Hristos Biserica s-a făcut jertfitoare, prin 
învierea Sa Biserica a devenit biruitoare morţii, şi prin 
pogorârea Sfântului Duh în ziua Cincizecimii, Biserica este 
plinitoarea Adevărului, a Harului şi a mântuirii omului. 

Numai Biserica Ortodoxă reuneşte toate aceste harisme, 
căci numai ea este Biserica cea Una, Sfântă, Sobornicească şi 
Apostolească, de la întemeietorul şi Capul ei - Dumnezeu- 
Omul Iisus Hristos. Numai Biserica Ortodoxă a biruit 
veacurile neatinsă, nepătată şi neîntinată, păzind „credinţa cea 
predată sfinţilor odată pentru totdeauna" (Iuda 3). 

